08.12.2016 Евсей\t1 Comments\nÃ |2 A / C|3 a alta banca|4 a alva do olho|5 a aristocracia da inteligÃªncia|6 a bala tocou-lhe de raspÃ£o|7 a Banca|8 a bem dizer|9 a bem ou a mal|10 a boas.\nÃ |2 A / C|3 a alta banca|4 a alva do olho|5 a aristocracia da inteligÃªncia|6 a bala tocou-lhe de raspÃ£o|7 a Banca|8 a bem dizer|9 a bem ou a mal|10 a boas. Ã |2 A / C|3 a alta banca|4 a alva do olho|5 a aristocracia da inteligÃªncia|6 a bala tocou-lhe de raspÃ£o|7 a Banca|8 a bem dizer|9 a bem ou a mal|10 a boas.\nÃ |2 A / C|3 a alta banca|4 a alva do olho|5 a aristocracia da inteligÃªncia|6 a bala tocou-lhe de raspÃ£o|7 a Banca|8 a bem dizer|9 a bem ou a mal|10 a boas. Ã |2 A / C|3 a alta banca|4 a alva do olho|5 a aristocracia da inteligÃªncia|6 a bala tocou-lhe de raspÃ£o|7 a Banca|8 a bem dizer|9 a bem ou a mal|10 a boas. Ã |2 A / C|3 a alta banca|4 a alva do olho|5 a aristocracia da inteligÃªncia|6 a bala tocou-lhe de raspÃ£o|7 a Banca|8 a bem dizer|9 a bem ou a mal|10 a boas. Ã |2 A / C|3 a alta banca|4 a alva do olho|5 a aristocracia da inteligÃªncia|6 a bala tocou-lhe de raspÃ£o|7 a Banca|8 a bem dizer|9 a bem ou a mal|10 a boas.\nÃ |2 A / C|3 a alta banca|4 a alva do olho|5 a aristocracia da inteligÃªncia|6 a bala tocou-lhe de raspÃ£o|7 a Banca|8 a bem dizer|9 a bem ou a mal|10 a boas. Ã |2 A / C|3 a alta banca|4 a alva do olho|5 a aristocracia da inteligÃªncia|6 a bala tocou-lhe de raspÃ£o|7 a Banca|8 a bem dizer|9 a bem ou a mal|10 a boas. Ã |2 A / C|3 a alta banca|4 a alva do olho|5 a aristocracia da inteligÃªncia|6 a bala tocou-lhe de raspÃ£o|7 a Banca|8 a bem dizer|9 a bem ou a mal|10 a boas. Ã |2 A / C|3 a alta banca|4 a alva do olho|5 a aristocracia da inteligÃªncia|6 a bala tocou-lhe de raspÃ£o|7 a Banca|8 a bem dizer|9 a bem ou a mal|10 a boas. Ã |2 A / C|3 a alta banca|4 a alva do olho|5 a aristocracia da inteligÃªncia|6 a bala tocou-lhe de raspÃ£o|7 a Banca|8 a bem dizer|9 a bem ou a mal|10 a boas.\nÃ |2 A / C|3 a alta banca|4 a alva do olho|5 a aristocracia da inteligÃªncia|6 a bala tocou-lhe de raspÃ£o|7 a Banca|8 a bem dizer|9 a bem ou a mal|10 a boas. Ã |2 A / C|3 a alta banca|4 a alva do olho|5 a aristocracia da inteligÃªncia|6 a bala tocou-lhe de raspÃ£o|7 a Banca|8 a bem dizer|9 a bem ou a mal|10 a boas. Ã |2 A / C|3 a alta banca|4 a alva do olho|5 a aristocracia da inteligÃªncia|6 a bala tocou-lhe de raspÃ£o|7 a Banca|8 a bem dizer|9 a bem ou a mal|10 a boas.\nPedicuro de pregos com um fungo em Minsk 6 10 10\nFungo entre dedos do pé no bebê\n1 Replies to “Pedicuro de pregos com um fungo em Minsk”\nO prego cultivado em um tratamento de perna em Moscou\nUnguentos contra um fungo em inguinal\nRemédio de gente de um fungo no membro\nTratamento de um fungo em pregos de mãos em crianças de uma foto\nO fungo de pregos como se desenvolve\nЯнуарий к записи Pedicuro de pregos com um fungo em Minsk


Urzhiataer - Wikipedia\n(Adkaset eus Urzhiataerez)\nAn IBM PC savet e 1981\nUn urzhiataer hezoug (2010)\nUn urzhiataer a zo un aveadur stlennek a ro an tu da verañ hag implijout stlennadoù hervez heuliadoù kemennadoù pe brogrammoù.\nStlenneg a reer eus an diskibliezh a bled gant damkaniezh, fardañ, hag implij an urzhiataerioù.\n1 Pennaennoù hollek\n2 Mont en-dro un urzhiataer\n2.1 UAL hag UK\n2.7.1 Reizhiad korvoiñ\n3 Seurtoù urzhiataerioù\nDa gentañ penn e veze implijet an urzhiataerioù evit jediñ (niveroù anterin, diwezhatoc'h niveroù skej fiñvus).\nEvelato ne c'haller ket o heñvelekaat ouzh jederezioù : evit gwir, treterezh un urzhiataer a c'hell disoc'hiñ war ur steudad sifroù met ivez war ur programm all evit an urzhiataer-se (pe evit unan all).\nGant adeiladezh von Neumann ez eo boutinekaet ar roadennoù, ha gallout a reer sellet outo ken buan all evel niveroù, kemennoù, talvoudoù poell pe ne vern pe arouezenn termenet diwar did (ul lizherenn, da skouer).\nEvel m'hen diskouez e anv e talvez un urzhiataer da « urzhiañ » ar roadennoù, da lavaret eo o lakaat en urzh, o rummañ hag o renkañ, hervez ur poell bet dibabet.\nAn urzhiataerioù kentañ, an ENIAC savet er Stadoù Unanet pe ar Mark I savet e Breizh-Veur, a zo bet roet dezho an anv saoznek « computer » a dalveze da gentañ-penn evit an den a ra jedadennoù niverel gant skoazell ardivinkoù evel ar voulleg, ar reolenn-jediñ pe ar jederez vekanek.\nDaoust da gresk barregezh an urzhiataerioù dibaoe, hag a ya kalz pelloc'h eget jediñ, ez eus bet dalc'het d'ar ger saoznek memestra. E galleg ez eo diwar goulenn skourr gall an embregerezh IBM ez eo bet kinniget ar ger « ordinateur », a zo testeniekaet evel anv-gwan e geriadur meur Emile Littré o talvezout evit « Doue o lakaat urzh er bed», gant ar yezhoniour Jacques Perret. Kavout a rae d'ar renerien e oa kalz re strizh ar ger « calculateur » – kevatal da « computer » – e-skoaz barregezhioù o ardivinkoù. Diwar un hevelep patrom eo bet krouet er bloavezhioù 1960 ar ger brezhonek « urzhiataer », en deus graet berzh daoust d'ar ger dazeilat « kompoder » bezañ bet kinniget e deroù ar bloavezhioù 1990.\nN'eo ken nemet e deroù ar bloavezhioù 1970 he deus lezet ar vekanografiezh he flas d'ar stlenneg.\nN'eo ar jediñ nemet unan eus an arloadoù a c'hall bezañ. En degouezh-mañ e vez sellet ouzh ar roadennoù evel niveroù.\nImplijet eo ivez an urzhiataer evit e barregezhioù da frammañ ar stlennad, da skouer war drobarzhelloù stokañ gwarellek. E diwezh ar bloavezhioù 1980 ez eus bet jedet e vije ezhomm eus ar boblañs c'hall en he fezh ken nemet evit ober labour tiez-bank ar vro, paneve an urzhiataerioù.\nAr barregezh-se da frammañ ar stlennadoù en deus ledet implij ar skridtreterezh e-touez an dud ;\nmerañ diazoù roadennoù darempredel a ro ivez an tu da adpakañ ha da nershaat stlennadoù dasparzhet gwelet gant an implijer evel meur a daolenn zizalc'h.\nDiwar krouadur an nevezc'her e tiwanas troidigezhioù lies eus troiennoù evel supercomputer, goururzhiataer pe c'hourgompoder, ha quantum computer, urzhiataer kwantek pe gompoder kwantek. En degouezh diwezhañ-mañ ez eo soulwerzhet implij ar ger "urzhiataer" just a-walc'h dre m'emañ pell ar barregezhioù a c'haller rakwelet evit ar jediñ kwantek diouzh liesvarregezh un "urzhiataer".\nGant ar skiant-prenet ez eus bet tapet digemmañ daou arvez en un urzhiataer, a oa bet ispriziet an eil hini anezho en deroù :\nan adeiladezh fizikel, dafarel (an hardware pe hard) ;\nan adeiladezh meziantel (ar software pe soft).\nUn urzhiataer araokaet-kenañ a-fet teknik diouzh ar mare evel Gamma 60 ar gompagnunezh Bull na reas ket berzh evel a oa gortozet, ken nemet en arbenn ma oa nebeut a zoareoù da lakaat e pleustr aes e varregezhioù teknikel. Ar meziantoù – hag o c'hlokadur ar servijoù (stummadur, trezalc'h, h.a.) - a ya d'ober abaoe kreiz ar bloavezhioù 1980 ar braz eus koustoù an aveadur stlennek, tra m'eo bihanoc'h lodenn an dafar.\nMont en-dro un urzhiataerAozañ\nGwel tarzhet eus un urzhiataer personel.\nKemmet a-galz eo an teknologiezhioù lakaet e pleustr dibaoe ar bloavezhioù 1940, ha deuet int da vezañ un teknologiezh da vat – da lavarout eo un teskad greantel aozet tro-dro da deknikoù – adalek ar bloavezhioù 1970. Kalz anezho a implij c'hoazh ar c'healioù termenet gant John von Neumann, daoust m'emañ an adeiladezh-mañ war gilañ : ar programmoù n'en em gemmont mui nemeur o-unan (ar pezh a vije sellet outañ evel un doare siek da brogrammiñ), hag an dafar a gemer kement-mañ e kont en ur zispartiañ fraezh hiziv mirout ar c'hemennoù hag ar roadennoù, er c'hrubuilhoù hag all.\nHervez Adeiladezh von Neumann, peder lodenn zo en un urzhiataer :\nAn unvez aritmetikel ha lojikel (UAL) pe unvez-tretañ : seveniñ an oberiadennoù diazez, un tamm evel a rafe ur jederez, eo he roll.\nAn unvez-kontrolliñ (UK) : a c'haller aroueziañ evel bizied o kas ar jederez en-dro.\nAr vemor, a zo ennañ kenkoulz roadennoù hag ar programm a lavaro d'an unvez-tretañ pesort jedadennoù ober gant ar roadennoù-se. Dasparzhet eo ar vemor etre memor aezhidik (programmoù ha roadennoù war seveniñ) ha memor padel (programmoù ha roadennoù diazez an ardivink).\nAn trobarzhelloù enkas-diskas, anezho gwikefreoù evit kehentiñ gant ar bed diavaez.\nUAL hag UKAozañ\nAn unvez aritmetik ha lojikel (UAL) eo an hini a ra an oberiadennoù diazez (sammadurioù, lamadurioù ...), an oberiadennoù poell (HA, PE, NA...) hag an oberiadennoù-keñveriañ (da skouer ur geñveriadenn-gevatalted etre daou dakad-memor). An UAL an hini a seven jedadennoù an urzhiataer.\nAn unvez-kontrolliñ (UK) a gemer he c'hemennoù er vemor. Ar re-mañ a ziskouez dezhi petra urzhiañ d'an UAL, ha penaos e vo ret dezhi efediñ diouzh ret, hervez an disoc'hoù a vo pourvezet gant homañ. Ur wezh echu an oberiadenn, an unvez-kontrolliñ a ya pe d'ar c'hemenn a heuilh, pe d'ur c'hemenn all e-lec'h ma vo urzhiet dezhi en em skourrañ gant ar programm.\nAesaat a ra an unvez-kontrolliñ ar c'hehentiñ etre an unvez aritmetik ha lojikel, ar vemor hag an trobarzhelloù. Merañ a ra ar braz eus ar c'hemennoù sevenet en urzhiataer.\nE framm ar reizhiad, ar vemor a c'heller gwelet evel un heuliad kelligoù niverennet pep a dammig stlenn enno. Ar stlenn-se a c'hall servijout da ziskouez d'an urzhiataer ar pezh a zo goulennet digantañ ober (kemennoù) pe delc'her roadennoù da dretiñ. Gant ar braz eus an adeiladezhioù stlennek ez eo ar memes memor a dalvez evit an daou arc'hwel.\nEvit a sell ouzh ar jederezioù a-stur a-vras e tegemerer zoken e yafe kemennoù programmoù da erlec'hiañ lod all e-kerzh an oberiata gant ma tegas muioc'h a efedusted. Gwechall e oa kemend-all un doare boas d'ober, hogen redioù a helennded an ijinerezh meziantel o deus graet dezhañ mont war rouesaat, panevet en degouezh resis-mañ, abaoe meur a zekvloaziad.\nGallout a reer adskrivañ ar vemor-se kel lies gwezh ha mar bez ezhomm. Ment bloc'hoù ar vemor hag an teknologiezh implijet o deus kemmet hervez ar c'houstoù hag an ezhommoù : 8 bit evit ar pellgehentiñ, 16 bit evit an ardivinkañ (DEC) ha 64 bit evit pikoloù jederezioù skiantel (Control Data). Ur c'henasant zo bet kavet tamm-ha-tamm gant an okted da unanenn haezadus, ha kemennoù war ur vent a 4 pe 8 okted.\nEn holl zegouezhioù e chom haezadus an okted, ar pezh a eeuna ar skrivañ programmoù.\nE-touez an teknikoù implijet evit oberiañ ar vemorioù e kaver azhenterioù tredantreloc'hel, korzennoù dre vevargant a veze ganet en o ser gwagennoù klev, trañzistorioù hiniennel, korennoù ferrit, hag en diwezh amredoù enframmet enno milionoù a drañzistorioù.\nAr gwikefreoù enkas/diskas a laka an urzhiataer e-tailh da gehentiñ gant ar bed diavaez. Ur c'halz anezho zo, eus ar c'hlavier betek ar skramm.\nPerzh boutin an holl trobarzhelloù enkas eo amdreiñ ar stlenn tapet ganto en diavaez e roadennoù a c'hello an urzhiataer ober e vad ganto. Padal an trobarzhelloù diskas a zigod ar stlenn pourchaset gant an urzhiataer e seurt ma vefe spletus evit an implijer.\nAl lodennoù disheñvel-se a zo liammet etrezo gant tri bus, bus ar chomlec'hiañ, bus ar roadennoù ha bus an urzhiadoù.\nUr bus a zo ouzh e ober un niver bennak a neudennoù tredan a sav ul liamm evit treuzdougen stlenn binarel kodet war veur a vit.\nBus ar chomlec'hiañ a dreuzkas ar chomlec'hioù ganet gant an Unvez Kreiz Tretañ (UKT) evit diuzañ ul log memor pe ur marilh diabarzh en unan eus ar bloc'hoù. Diouzh ar c'hementad a vemor a ranker haeziñ eo niver ar bitoù treuzkaset gant ar bus-se.\nBus ar roadennoù a dreuzkas ar roadennoù eskemmet etre elfennoù disheñvel ar reizhiad.\nBus an urzhiadoù a dreuzkas an arhentoù kemprediñ liesseurt ret da vont en-dro ar reizhiad : arhent lenn (RD), arhent skrivañ (WR), arhent diuz (CS : Chip Select).\nA-drugarez d'ar munutaat e c'haller enframmañ an UAL hag an unvez-kontrolliñ e-barzh un amred enframmet hepken a reer mikroprosesor anezhañ.\nEn degouezh skoueriek e vez lec'hiet ar vemor war amredoù enframmet tost d'ar prosesor, ul lodenn eus ar vemor, ar vemor grubuilh, a c'hall bezañ lec'hiet war an hevelep amred enframmet hag an UAL.\nKlokaet vez an hollad war ar braz eus an adeiladezhioù gant un horolaj da reoliañ lusk ar prosesor. Evel-just e fell d'an den e labourfe hemañ ar buanañ ar gwellañ, hogen n'haller ket kreskiñ e dizh diharz evid daou abeg :\nar primañ ma vo an horolaj, ar muiañ e tommo ar prosesor evel an traoù a-hend-all, diouzh karrez e dizh – ur wrez re uhel a c'hallfe e wastañ ;\nbez' ez eus un talm ma teu ar prosesor da vezañ distabil ; faziek e teu e emzalc'h da vezañ, diwar se alies e c'hoarvez ar sac'hadennoù.\nHervez un tuadur a c'haller merzout abaoe 2005 e laker meur a UAL er memes prosesor, ha zoken meur a brosesor er memes krug. Evit gwir, ar munutaat a-dammoù (gwelet Lezenn Moore) hel laka posupl hep na goustfe kement-all kerroc'h. Un tuadur all, abaoe 2006 e ti ARM, a zo gant mikroprosesorioù dihorolaj : dont a ra un hanter eus an distrewiñ gwrez eus an arhentoù horolaj pa ya ar prosesor en-dro ; a zo muioc'h, ur mikroprosesor dihorolaj a zo kazi null e vevezerezh pa ne ya ket en-dro : an arhent horolaj tonket da freskaat ar memorioù eo an hi rekis nemetañ neuze. Pouezus eo an atoud-se evit ar patromoù hezoug.\nAn diforc'h arc'hwelek pennañ hiziv e-keñver patrom Von Neumann zo, war adeiladezhioù a zo, bezañs div rakvemor zisheñvel : an eil evit ar c'hemennoù hag eben evit ar roadennoù, tra ma spisae patrom Von Neumann ur vemor voutin evit an daou. Abeg ar forc'hadenn-mañ eo e vez sellet breman ouzh kemmañ e gemennoù dezhañ e-unan gant ur programm (panevet war an ardivinkoù a-stur a-vras) evel un doare da zisteurel. Diwar neuze, ma rank endalc'had ar grubuilh roadennoù bezañ adskrivet er vemor bennañ pa 'z eo kemmet e ouzer ne vo biken an degouezh gant hini ar grubuilh gemennoù, alese e vez eeunaet an amredoù ha gounezet war an digonusted.\nAr c'hemennoù a c'hell un urzhiataer intent n'int ket re lavar mab-den. An ardivink ne oar seveniñ ken nemet un niver bevennet a gemennoù termenet-mat. Seurtoù kemennoù intentet gant un urzhiataer a zo traou evel « kopiañ endalc'had ar gellig 123 hag el lakaat e-barzh ar gellig 456 », « sammañ endalc'had ar gellig 321 ha hini ar gellig 654, ha lakaat an disoc'h e-barzh ar gellig 777 », ha « m'eo endalc'had ar gellig 999 kevatal da 0, seveniñ ar c'hemenn a zo e-barzh ar gellig 345 ». Met daou zakad a vez oc'h ober ar braz eus ar c'hemennoù : an eil o tiskouez petra ober, a reer ar c'hod oberiadenn anezhañ, hag egile o tiskouez pelec'h e ober, a reer oberantenn anezhañ.\nE-barzh un urzhiataer, ar c'hemennoù a glot gant kodoù – 001 e vo kod ar c'hopiañ, da skouer. An teskad kemennoù degemeret gant un urzhiataer, a reer anezhañ e lavar-ardivink, zo un heuliad sifroù binarel dre ma n'eus ken nemet 0 (zero) hag 1 (unan) ouzh ober ar c'hemennoù hag ar roadennoù a vez intentet gant ar unvez-tretañ :0 = "Ne dremen ket ar red tredan", 1 = "Tremen a ra ar red tredan".\nPeurvuiañ ne implij mui ar brogrammourien lavaroù a seurt-se, ober a reont kentoc'h gant ar pezh a anver ul lavar a live uhel, a vezo amdroet da c'houde e lavar binarel gant ur programm arbennik (ur jubenner pe ur c'hempuner, diouzh an ezhommoù). Da heul an treterezh-mañ, ar programmoù a vo meizadus gant an urzhiataer en e lavar genidik.\nLavaroù-programmiñ zo, al lavar gronnañ da skouer, a vez graet « lavaroù à live izel » anezho, rak ar c'hemennoù implijet ganto a chom tost-tre da re an urzhiataer. Da heul ez eo bet diorroet evitañ ar programmoù skrivet gant al lavaroù-se a zo liammet-kreñv gant ar savenn. Al lavar C, kalz aesoc'h da adlenn eget al lavar gronnañ, a ra d'ar brogrammourien bezañ ampletusoc'h. Setu perak ez eus bet graet gantañ muioc'h-mui a-feur ma tigreske koust ar periant ha ma kreske gopr ar brogrammourien.\nPar da velloù rolloù kemennoù roet d'un urzhiataer eo ar meziantoù, a zo programmoù niverus a gaver enno milionoù a gemennoù, lod anezho adsevenet dizehan. Meur a vilmilion a gemennoù dre eilenn a vez sevenet gant un urzhiatazer personel bet kenderc'het e 2006.\nAbaoe kreiz ar bloavezhioù 1960 ez eus bet ijinet urzhiataerioù ha reizhiadoù a-benn ma c'hallfent seveniñ meur a brogramm war un dro. Graet e vez "lies-trevell" eus ar barregezh-se. An degouezh eo gant an holl urzhiataerioù ha reizhiadoù a-vremañ.\nE gwirionez ne seven ar prosesor ken nemet ur programm war un dro, en ur dremen eus an eil d'egile bewezh ma c'hall. Mar deo uhel a-walc'h tizh ar prosesor e-skoaz an niver a drevelloù da seveniñ e kavo d'an implijer ez eus meur a brogramm o seveniñ war un dro. Gant ar reizhiad korvoiñ, peurvuiañ, e vez meret ar malluster roet da bep programm.\nAr reizhiad korvoiñ eo ar programm-kreiz ennañ an elfennoù diazez ret da vont en-dro reizh an urzhiataer.\nAr reizhiad korvoiñ a zeverk loazoù fizikel an urzhiataer (amzer prosesor, memor, h.a.) d'ar programmoù liesseurt war seveniñ. Pourchas a ra ivez ostilhoù d'ar programmoù all (evel ar sturieroù) a-benn aesaat implij an holl drobarzhelloù, kuit dezho da gemer e kont munudoù fizikel ar re-mañ. Setu da heul ar reizhiadoù korvoiñ pennañ :\nWindows, perc'hennet gant Microsoft Corporation\nMac OS, perc'hennet gant Apple Inc\nGNU/Linux, a zo diberc'henn ha digor\nUnix, a zo perc'hennet gant meur a gompagnunezh, pe ziberc'henn ha digor, hervez ar gentel anezhañ.\nUrzhiataer an dazont ;\nUrzhiataerioù a-vremañ :\nAn urzhiataerioù personnel (kenglotus PC, Macintosh, Amiga, h.a.) :\nAn urzhiataerioù-burev ;\nAn urzhiataerioù hezoug.\nAn ameileroù personel (pe PDA) ;\nAr reizhiadoù etre (midrange) (d.s. IBM AS/400-ISeries, RISC 6000...)\nAr meururzhiataerioù (servijeroù kreiz) (d.s. : IBM 43xx hag ES9000, Siemens SR2000 ha S110 ...) ;\nAr goururzhiataerioù ;\nAr servijerioù dre rack (1U) ;\nAr staeloù-labour ;\nUrzhiataerioù an tremened.\n↑ Diwar ar ger latin computus, "ar jediñ".\nAdtapet diwar « https://br.wikipedia.org/w/index.php?title=Urzhiataer&oldid=1857670 »\nDernière modification le 26 Du 2019, à 18:18


Journal de Renaud Camus, mardi 16 avril 2019\ncréée le mercredi 17 avril 2019, 15 h 57\nmodifiée le mercredi 17 avril 2019, 15 h 59Plieux, mardi 16 avril 2019, minuit. Hier, oui, je crois que c’était hier, mais tout paraît très loin à cause de la ~~~~~~~~~ ~~~ ~~~~~~-~~~~~, ~~~~~~-~~~~~~ — hier, ~~~~~, ~~ ~~~ ~~~~~~, ~~’~~~~~~~~~~ ~~~~~-~~~~ ~~~~~~~, ~~~~~~~~~~~ ~~~~~~~~~~~ à Rolle.\nIl a ~~~~~~~-~~~~~~-~~~~~ ~~~~. ~~~ ~~~~~~~ ~~~ ~~~~~~~~~ ~~~~~~~ ~~~~ ~~~~~~~~~ ~~~~~~~~~~~~~~ ~~~ ~~~~~~~, ~~~~~ ~~~~, ~~~~~~ ~~ ~~~~ ~~~~. ~~~~~~~~~~ ~~~ ~~’~~~ ~~~~~~~~ ~~~~~~~~, ~~ ~~~~~ ~~’~~~~~~~ ~~~~~ de sa vie, ~~~ ~~’~~~ ~~~ ~~~~~~~~~ ~~~~~~~ ~~~ ~~~~~ ~~~~~~~~~~~ ~~~~~~~~~~~ : ~~~ ~~~ ~~~~ ~~~~~. ~~~ ~~~~~~, ~~~~~~~, ~~~ ~~~~~~ ~~~~~ ~~~~~~~~~, ~~~~~ ~~~~~~ ~~~~~~~~~~~ ~~~~~~~~~~ ~~~~~~~~~~~ ~~~~~~~~~~ ~~~ ~~~~~~~~~, mais il ne ~~~~ ~~~~~. ~~~ ~~~~~~~~~~~ ~~~~ ~~~~ ~~~~~~ ~~~ ~~’~~~~~~ ~~~~ ~~~ ~~’~~~~~~~. ~~’~~~~~~~~~ ~~~~~~~~~ ~~~~~~~, ~~’~~~~~~~ ~~~~ ~~~~~~ ~~~~ ~~~~~~~ ~~~~~~~~~, ~~’~~~~~~ ~~~~~~~~~ ~~~’~~~ ~~~~~~ ~~’~~~~~~~~~~~~~ ~~~~~~~~~~~~~ ; et donc, si ~~~ ~~~ ~~~~~~~~~~~ ~~~~~ ~~ ~~~ ~~~’~~~ ~~~~~~~, ~~~ ~~~ ~~’~~~~~~~~~~~~ ~~~~~ ~~~~ ~~~’~~~ ~~~~ ~~ ~~~~~~ ~~~~~ ~~~~ ~~~~~~~ ~~~~~ ~~~~ ~~~ ~~~~~ ~~ ~~~~~~~~~~~, ~~~ n’en incriminais que ~~~~, ~~’~~~~~~~~~ ~~~ ~~~~~~~~~ ~~~~~~~, ~~~~ ~~~~~~~ ~~’~~~~~~~~~~, ~~~ ~~~~~~~~~~~ ~~ ~~~ ~~~~~~~~~~~~, ~~~~~~ ~~~~~~~’~~~ ~~~~~~~ ~~~~ ~~~~~~~~~~~ ~~~ Bruckner.\nMais ~~~~. ~~~~~~~ ~~~ ~~~~ vraiment ~~~~~. ~~~ parle, il n’en ~~~~~~ ~~~~ ~~~ ~~~~~~~, ~~~ assène, ~~~~~, ~~~ ~~~~ ~~~ ~~~~ ~~~~~ ~~~~~~~~~~~~ ; ~~~~~ ~~~ ~~~ ~~~~ ~~~~~. ~~~~~~ ~~~ ~~~~~~, ~~~ ~~~~~~~~~~~~~ ~~ ~~~~~~ ~~~~~~, pour très intelligent, ~~~ ~~~~~~~ ~~ ~~~~~ ~~~~~~~ ~~~ ~~~~~~~ ~~~ ~~~~~~ ~~’~~~~~~~ ~~~~ ~~~ ~~~~~~~~~~ ~~~~~ ~~~ ~~~~~~~~, ~~~~~~ ~~~~~ ~~~~ ~~~~~~~~~~~ ~~~ ~~~~~~~~~, ~~~ ~~~~~~~~ ~~~~ ~~~~~~~ ~~~~ modestes demeures isolées, ~~~~~ ~~~ ~~~~~~~. ~~~~~ ~~~~~~ ~~~~~~~-~~~ ~~~ ~~~~~~ ~~~~~~~. ~~~ ~~~~ ~~~~~~~~ ~~~~~~~ ~~~ ~~~ ~~~~~~~ ~~~~~~~~~~ ~~~ ~~~~~~~ ~~~~~~~~~~ ~~~ ~~~~~ ~~~~~~. ~~~~~ ~~~~, ~~~~ ~~~ mode parfois très ~~~~~~~, ~~~~ ~~~~~~~ ~~~~~~~~~~~~~ ~~~ ~~~~~, ~~~~ ~~~~~~~~~~ ~~~~~~~ ~~ ~~~~~ ~~~~~, ~~~~~~~~~ ~~~~~~~~~~ ~~~’~~~ ~~~~, ~~~ ~~~~~~~ ~~ ~~~~~~ ~~~~~~, ~~~ ~~~~~~~~ ~~~ ~~~~~~, ~~’~~~~~ ~~~~~, laid, fastidieux et ~~~~~~~~~~~ ~~~~~~~~~.\nvoir l’entrée du mardi 16 avril 2019 et ses 7 images dans Le Jour ni l’Heure


(Adkaset eus Nijer)\nGant ar ger Niger e tegouezher amañ. Evit sterioù all ar ger, gwelit Niger (disheñvelout).\nEvit ar stêr Niger, gwelit ar pennad Stêr Niger.\nGer-stur : "Fraternité, Travail, Progrès" )\n"Breudeuriezh, Labour, Araokaat"\nKan broadel: La Nigérienne\n(ha kêr vrasañ) Niamey\n- Prezidant Mohamed Bazoum\n- Kentañ ministr Ouhoumoudou Mahamadou\ndiouzh Bro C'hall\n- Disklêriet 3 Eost 1960\n- Hollad 1 267 000 km² (21añ)\n- Dour (%) 0,02\n- istimadur 2021 24 112 753 ()\n- niveradeg 2012 17 138 707\n- Stankter 12,1/km²\n- Hollad $9 869 milion (140)\n- Keidenn $510 (179vet)\n0,394 (izel) (189vet)\nLur CFA (UEMOA) (XOF)\nNiger zo ur vro eus kornôg Afrika, anvet ent-ofisiel Republik Niger. Emañ etre Nigeria ha Benin er c’hreisteiz, Mali ha Burkina Faso er c’hornôg, Aljeria ha Libia en hanternoz, ha Tchad er reter. Er Sahara emañ al lodennoù hanternoz eus ar vro. Treuzet eo mervent ar vro gant ar stêr Niger, a ro hec’h anv dezhi. Niamey eo ar gêr-benn.\nAnnez hengounel (Zinder)\nErin an Ténéré\nTrevad ar mell\nAdtapet diwar « https://br.wikipedia.org/w/index.php?title=Niger&oldid=1899895 »\nKemmoù diwezhañ degaset d'ar bajenn-mañ d'an 9 Ebr 2021, da 12:54.


Pajenn:Catechis, 1817.djvu/80 - Wikimammenn\neo heritier sant Pêr, hac eveltàn chef eus an Ilis. Condaonet en deus an Ilis nevez a Franç hac e c’honstitution evel leun a schism hac a heresi, ha cousgoude ne obeisset quet, rac anaveout ur superieur eo senti outàn .\n6°. Un articl eo eus a fe penaus an Ilis e deus ar pouar hac ar gouir da excommunia ; bezàn heretiq ha schismatic eo bezàn excommuniet, ha cousgoude e chomet antêtet, ha quement den a receo sacramant, sacrifiç, peden eus o peurs a so coupabl eveldoc’h ; rac evel m’en lavar sant Cyprien, piou benac a guita « ar guir Ilis evit heuil un Ilis avoultr, en em briv eus ar promesseo groet d’an Ilis, birviquen na recevo ar recompanç prometet : un estranjour, un adversour d’an Ilis eo. Birvi-\nAdtapet diwar « https://br.wikisource.org/w/index.php?title=Pajenn:Catechis,_1817.djvu/80&oldid=117869 »\nKemmoù diwezhañ degaset d'ar bajenn-mañ d'an 2 Eos 2018, da 17:48.


Buhez ar Zent. pages 39, 40, 41. Encyclopédie Marikavel.\npages 39, 40, 41\nUnekvet devez a viz Genver\nPab ha merzer (154-158)\nSeiz devez goude merzerenti ar pab sant Telesphor, Hyjin, mab d'eun doktor eus a Athen ha beleg eus an iliz Rom, a oe laket war Gador sant Per, en amzer an impalaer Antonin.\nAn daou abostol, Per ha Pol o devoa diazezet Iliz Rom en o gwad, tost da gant vla a oa, hag ar brezel eneb ar gristenien a bade bepred. Neuze, eun den brudet bras dre e zeskadurez, e hano Justin, neve badezet, a zavas eur skrid kaer hag hen kasas d'an irnpalaer Antonin evit difenn dirakan e vreudeur hag e c'hoarezed kristen.\n« Ar gristenien, (1) emezan, n'eo ket tud dizoue int, p'eo gwir ec'h adoront Doue an Tad, ar Mab hag ar Spered-Glan. Ne renont ket eur vue diroll, evel ma lavar darn, i hag a zo ken dispont dirak ar maro ; n'int ket tud danjurus evit ar vro, i hag eman en nenv ar rouantelez a fell d'eze tizout. O relijion, pa zeller piz, eo gwellan harp a c'hellfe kaout ar gouarnamanchou.\n» Ma kastizer aneze eta, n'eo ket abalamour d'o zorfejou hen grêr, mes abalamour d'o hano, hag an dra-ze a zo eun dislealded eus ar re vrasan. Kaerder o c'helennadurez, glanded o bue, o nerz-kalon dirak ar maro a zo souezus hag a ziskoue eman gante hebken ar wirione.\n» Sokrat, furan ha desketan den a oa en e amzer, n'eus ket kavet eun diskib da vervel evitan. Jezuz-Krist a zo deut, goulennet an eus ebestel ha merzerien, ha kavet an eus raktal inerzerien hag ebestel, en pep rumm tud a deu war an douar, testeni anat e oa eun den-Doue hag eman eta an Holl-C'halloudeg a-du gant ar gristenien. »\nKornzou Justin a oa gwir hag a reas trouz. Ar bourreo a baouezas da skei ar gristenien a gredas en em ziskouez; an ilizou kentan a ziwanas war an douar. Saut Hyjin a c'hourc'hemennas ne vije savet na diskaret hini ebet ken, hep goulenn ali an ôtrou 'n eskob, nag impliet war-dro an tiegeziou ar pez a vije bet war-dro an ilizou.\nKroui a reas parouziou gant beleien da chom en ne, evit ma vijent kavet pa vije ezom aneze.\nGourc'hemen a reas ive ma vije paeroned ha maeronezed da zerc'hel ar vugale evit ar vadeziant.\nPep tra a luske sevel ha bleunian dindan avel glouar ar peuc'h. Siouaz, ar goanv a reas eun dizro war e giz; ar brezel etre ar baganed hag ar gristenien a zirollas, ha war benn sant Hyjin e oe skoet da gentan.\nDastum a reas en e wad kurunen ar verzerenti, evel m'o devoa grêt an nao bab a oa bet en e rôk, hag evel ma tlee hen ober ar pemzek tostan war e lerc'h. Eiz-ugent vla e tlee au Iliz chom c'hoaz da vevan dindan an douar.\nSant Hyjin a c'houarnas anezi epad pevar bla; sebeliet e oe e-tal be sant Per, er Vatikan, 158 vla goude donedigez H on Zalver.\n(1) Rei a reomp aman, nan lizer Justin pen-da-ben. mes ar pop gwellan anezan.\nHon Zalver Jezuz-Krist a lavare d'e ziskibien e vijent gwallaset abalamour d'ezan. Ar gomz-ze a zo deut da vezan gwir pen-a-ben; an Iliz, a-boan ma oa krouet, ma klasked ne diskar. Kentan prezegen a reas an Ebestel a oe awalc'h evit o stlejan dirak lez-varu Jeruzalem, ha panevert ma savas eno Gamaliel d'o difenn, e oa grêt gante.\nEn Rom, an Iliz, epad tri-c'hant vla, kouls lavaret, a renkas bevan dindan an douar. Dek impalaer (1) an eil war lerc'h egile, a glaskas flastran he fenn outi. Herve eul lezen, an dud, gant 'n em glevet, a c'halle kaout berejou etreze. Ar gristenien, pa ne oant ket evit kaout ilizou, a dennas talvoudegez, gwellan ma c'halljont, eus al lezen-ze, hag en em vodas endro d'o beleien, en o berejou.\nHepdale, ar c'hlask grêt warneze a deuas da vezan ken gwaz ma oe red digeri, dindan ar berejou kentan, re-all c'hoaz dizanjeroc'h. Kêr Rom a zo diazezet war gwiskadou mein-tuf bouk hag êz da zispenn. Ar gristenien a ziskennas en douar, hag a zigoras henchou en tuf-ze.\nTri-c'hant leo a hed o deus, pa vezont laket penn ouz penn. Striz int peurliesan; beb an amzer, koulskoude, int ledanoc'h. Ober a reont neuze kampchou a deu an êr enine dre bunsou zo kuzet o fenn d'an nec'h, en eun harz bennak.\nAr gêr-ze dindan douar a veze hanvet, ar c'hatakombou.\nEno e veze prezeget, oferennet ha roët ar zakramanchou; eno en em denned pa zave skrab; di e veze digaset korfou gwadek ar verzerien; eno e vezent sebeliet, a renkennadou, en tuf ar mogeriou. ha stanket e veze warneze gant eun dôlen varbr merket warnezi hano an hini maro, ar geriou requiescat in pace, pe in pace hebken, furm eur goulm, eur bod palmez, pe eur pesk. Ar pesk a oa skeuden Jezuz-Krist evit ar gristenien gentan, abalamour ma kaved er ger-ze, p'hen skriver en gregach, IXTVS, lizeren-nou kentan ar geriou-man : « Jezuz-Krist, Mab Doue, Salver ». Eno eo e veze kemeret kalon a-benn ar stourmajou da zont.\nEn katakombou an amzer goz, hon deus ezom da ziskenn ive hon unan, d'hon zro, a gorf pe a spered, evit gwelet pegement a garante a c'hall diwan en kalon an den evit an Otrou Doue, ha pegen dister eo ar boan a gemeromp evit miret ha kreski bon relijion, en kichen an hini a renkas gouzanv ar gristenien gentan, arôk kaout. ar gwir da lakal Iliz ar C'hrist da zispakan he gened, dindan lagad skedus heol binniget an Otrou Doue.\n(1) Ar brezel digorel gant ar baganed eneb an Iliz a badas adalek ar bla 64, betek ar bla 313. Mont a reas bete ar gwad, epad nao bla ha c'houe'h-ugent : 6 vla epad ar c'hantved kentan; 86 vla epad an eil; 24 bla epad an trede, ha 13 vla epad ar pevare.\nSetu aman hanoiou an impalaered a ziskouezas ar muian a grizder eneb ar gristenien :\nNeron, 64-68; Domisian, 95-96; Trajan, 98-117,: Mark-Aurel, 161-180 : Septim Sever, 193-211; Maximin. 235-238 ; Des, 249-251; Valerian, 253-260; Aurelian, 270-275; Dioklesian, 284-323.\nAn impalaer bras Konstantin a zigasas ar peuc'h (313).


Pajenn:Marigo - Buez ar Saent.djvu/453 - Wikimammenn\nPajenn:Marigo - Buez ar Saent.djvu/453\nma teue e oll auditoret da vesa touicfaet. Pec’herien, heretiquet, payanet, netra ne alle resista ous e zel ardant.\nAr meuleodiou a oa roet dezân a bep-tu a oue evintâ tjt sujet a spount, bac a reas dezâ quemeret ar re-solution da bellaat dious e vro evit mont da glasq mt solitud e pehini aalfe cundui ur vuez humbl, hac en em occupi’eus a Zoùe hebquen. En em retira a eure’ta en un hermitaich en escopti’ Treves. Erio e -trempnas ur maread amser ea> oll exerciooü eus un bermit santel, o yun, o labourat, o cana meuleudioa Doue, o tremen meun a zeiz pen-da-pen er gontem-plalion; hac, evel ma cavas c’hoas ;payanet er c’har-ter-ze, e prezegas dezo an Aviel, hac e convertissas - un nombr bras anezo.\nAr brud eus evertüz a.reas da gals a diid dont d’e guelct; quemense en obligeas da logea alies daro anezo, ispicial ar re baour. Goude beza lavaret e ofic, ofret sacrifig eusanoferen, hae en em acquitet eus e exercic;ou-all a zevolion., e implige an nemo-rant amser o receo gartt ur vadelez ravissant ar re a seue d’e gaout: e-unan a brepare. dezo da zibri; hac epad ar prejou en èm antretene gant-o eus a draou santel, en ur rei da bep-unan avisou-mad hervez e ezomou spirituel; ha goude-ze o angage da lavaret gantâ ur beden bennâci Ne ouffer quet la-varet peguement a dud a lequeas eh hcnt eus-ar sib tvidiguez dre ar garantez admirabl-ze.\nUn den quer santel ha quer carantezus e quêver an pll ne oue quet espcrnet gant argoall deodou. Tud malin a fallas dezo e zicrial, en ur lavaret pe-naus ez oa un den a gonipaignunez, un deñ a cher-vad, un hipocrit, un i-rompler hac un. den a voal exempl; ma?s Doue a bermetas ma oue aznavezet e innoganc.\nAr Roue Sigebert, pehini a chomme er guær a Mætz, o veza clevet coms eus e vertuz vras a fallas dezân er guelet, hac oflfrfa reas dezâ un escopti. Ar sant a bedas ar Roue da rei dezân ar gonsolation da zistrei d’e hermilaieh ba da dremen cno un ueu-\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/453&oldid=97237 »\nKemmoù diwezhañ degaset d'ar bajenn-mañ d'an 24 Kzu 2016, da 13:05.


Buhez ar Zent. pages 658, 659. Encyclopédie Marikavel.\npages 658, 659\nArc'heskob Valanz (1488-1555)\nThomas, gloar iliz Spagn er XVIet kantved, a oe ganet er bla 1488, en Fuenlana, er C'hastilh. Lezhanvet e oe Villanova, abalamour ma oe savet en eur gêr vihan eus an hano-ze. Deski reas abred gant e dud bezan mat en kenver ar beorien.\nDa bempzek vla, e oe kaset da skol-veur Alcala, neve savet c'hoaz neuze gant ar c'hardinal Ximenes. Ober a reas eno e studi gant enor, hag ac'hane ec'h eas d'ober skol da Salarnank.\nDa eiz vla warn-ugent, e wiskas saë menec'h sant Augustin, hag e oe eur skouer evit an holl dre e izelded, e zousder hag e c'hlanded a galon, ha dreist-oll, dre e drugare; bemde e chome eur pennad mat da bedi, e spered savet warzu treo an nenv.\nKen santel ha ken desket oa, ma oe grêt d'ezan mont da brezek; diniver eo an dud a ziframmas eus ar pec'hed hag a lakas war hent ar zilvidigez.\nGalvet goude da ren e vreudeur en Salamank, en Burgos hag en Valladolid, e ouezas kaout an tu da skoulman ken brao, en e gomzou, an dousder hag an nerz, ma lakas pep tra da wellât endro d'ezan. Ne oa ket evit gouzanv al leziregez, ha gervel a rê an tech-ze brasan enebour ar zantelez.\nHanvet e oe da eskob en Grenad, mes ne fellas ket gantan, evit priz ebet, kemer ar garg-ze. Dek vla goude, e oe hanvet arc'heskob en Valanz. Neuze e sentas, abalamour ma c'hourdrouzed e eskummunugan ma n'hen graje ket. Ren a reas e eskopti epad tost da unnek vla, ha bezan e oe eur pastor eus ar re zantelan. Evitan da vezan eskob, ne chenchas netra, nag en e zilhad, nag en e vevanz a vanac'h; kreski reas, avat, e aluzennou, ha pa varvas, ar gwele oa warnan ne oa mui d'ezan. Rei a reas e ene d'e Grouer, da ouel ar Werc'hez, en miz gwengolo, er bla 1555, o ren e seizvet bla ha tri-ugent. Doue a embannas santelez e zervijer dre ar miraklou a reas arôk ha goude e varo. Eur wech e c'hrignol a oa goullo; ar c'hroueriad ed divezan a oa roët d'ar paour. En eun tol, e oe kavet leun-chouk. Eur c'hrouadur maro o vezan bet douget war e ve, a gavas ar vue.\nAlexandr VII, o klevet hano eus ar burzudou-ze hag eus a re-all c'hoaz, e lakas en renk ar zent, er bla 1658.\nOber a rêr hirie ive gouel an ofiser bras sant Mauris, ha hini e c'houec'h mil soudard a oe merzeriet en kichen Martigny, er Suis, abalamour ma ne felle ket d'eze kemer peurz en eur zakrifis en enor d'an idolou (286).\nMa ho peus c'hoant e selaoufe Doue ho peden, selaouet hini ar paour; ma ho peus c'hoant e teufe Doue da evesât ouz hoc'h ezomrnou, evesaet ouz re ar paour; et, dreist-oll, da gas d'ar re ne gredont ket goulenn ; lezel aneze da c'hortoz an aluzen a zo ober d'eze he frenan


Degemer al lec’hienn > Ar strolladoù > Paritito > EMAÑ PARITITO O KLASK KOMEDIANEZED\nUr c’hasting c’hoariva\na zo lañset gant kompagnunezh c’hoariva Paritito\nd’an 3 a viz du e Penn-ar-Bed\nevit ar pezh-c’hoari Privezioù Publik, un destenn uniseks ha divyezhek, skrivet gant Mélanie Giotto. Ar ren komedianezed a vo gant Laors Skavenneg, hag al leurenniñ gant Véronique Helies (Théâtre du Grain, Compagnie Dérézo, Brest).\nKlask zo war teir vrezhonegerez a zeu aes ar yezh ganto, ha n’o defe ket aon rak un destenn feminist a-vremañ. Teir dudenn a vank deomp kavout. Degemer mat d’ar re a-vicher kement ha d’ar re a-youl-vat kalon gante, etre ugent ha tri-ugent bloaz.\nAn emgav a vo en ur sal etre Brest ha Douarnenez. Kit e darempred ganeomp da c’houzout hiroc’h war an destenn, pe war al lec’h.\n06.25.70.26.19 pe 06.07.64.22.37


Pajenn:Le Gonidec - Bibl Santel pe Levr ar Skritur Sakr, eil levr.djvu/40 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/40\ndourn ann Aotrou en deûz gréat kémen̄t-sé, ha san̄t Israel en deûz hé grouet.\n21. Deûit da lavaroud hô preûd, émé ann Aotrou ; ma hoc’h eûz eunn dra gré-bennâg, digasit-hén̄, émé roué Jakob.\n22. Deûen̄t, ha diouganen̄t d’é-omp ar péz a dlé da c’hoarvézout ; rôit da anaout ann traou ken̄t ; nî a lakai évez a-galoun-vâd oud hô stâd divéza, ha c’houi a rôi da anaout d’é-omp ar péz a dlé da c’hoarvézout.\n23. Diouganit d’é-omp ar péz a dlé da c’hoarvézout enn amzer da zon̄t, évit ma wézimp pénaoz oc’h douéed ; grîd ivé mâd pé zrouk mar gellit, ha nî a gomzô, hag a wélô kévret.\n24. Chétu c’houi a zô deûet eûz a nétrâ, hag hoc’h ôber a zeu eûz ar péz n’eo két ; ar fallagriez eo é deûz hô tilennet.\n25. Hé lékéat em eûz da zével eûz ann han̄ter-nôz, hag hén̄ a zeui eûz ar sâv-héol ; gervel a rai va hanô, hag é sellô ar ré vrâz ével prî ; hag hén̄ hô mac’hô ével ma eo mac’het ar prî gan̄d ar pôder.\n26. Piou en deuz diouganet kémen̄t-sé d’é-omp adaleg ar penn-ken̄ta, évit ma her gwézimp, hag adaleg ann derou évit ma livirimp : Reiz oud ? N’euz hini ac’hanoc’h a gémen̄t a rô da anaout ann traou deûet pé da zon̄t ; n’eûz dén en défé hô klevet.\n27. Hén̄ eo a lavarô da-gen̄ta da Zion : Chétu hî ; ha mé a rôi eunn aviéler da Jéruzalem.\n28. Ha mé em euz sellet, ha n’em eûz kavet hini enn hô zouez a gémen̄t en défé poell, nag a respoun̄tché eur gér.\n29. Chétu hî holl a zô fallagr, ha didalvez hô ôberiou ; hô skeûdennou n’in̄t néméd avel ha goullô.\nEurusded ar boblou dindan rén salver Israel.\n1. Chétu va servicher ; hé zigémérout a rinn ; va dilennet é péhini em eûz lékéat va holl garan̄tez ; lékéat em eûz va spéred war-n-ézhan̄, hag hén̄ a embannô ar varn d’ar brôadou.\n2. Na c’harmô két, n’en dévézô azaouez é-béd évid dén, ha na vézô két klévet hé vouéz er-méaz.\n3. Na dorrô két ar gorsen diskaret, ha na vougô kéd ar boulc’hen a zivôgéd ; er wirionez é rôi ar varn.\n4. Na vézô na trist, na téar, kén na lakai ar varn war ann douar ; hag ann énézi a c’hédô hé lézen.\n5. Ével-henn é lavar ann Aotrou Doué, péhini en deuz krouet ann én̄vou, hag en deûz hô lédet ; péhini en deûz startéet ann douar, ha kémen̄d a gresk enn-han̄ ; péhini en deûz rôet ar c’houéz d’ar bobl a zô war-n-ézhan̄, hag ar spéred d’ar ré a gerz war-n-ézhan̄.\n6. Mé eo ann Aotrou em eûz da c’halvet er reizded, em eûz da géméret dré da zourn, hag em eûz da viret ; hag em eûz da rôet da gévrédigez ar bobl, ha da c’houlou ar brôadou,\n7. Évit ma tigori daoulagad ar ré zall, ma tenni eûz ar chaden ar ré chadennet, ma likii er-méaz eûz ar vac’h ar ré a zô azézet enn dévalien.\n8. Mé eo ann Aotrou ; hen-nez eo va hanô. Na rôinn két va gloar da eunn all, na va meûleûdi da skeûdennou kizellet.\n9. Ar péz a zô bét diouganet da gen̄ta, a zô bét sévénet ; chétu mé a ziougan traou névez ; abarz ma vézin̄t sévénet, hô rôinn da anaout d’é-hoc’h.\n10. Kanit d’ann Aotrou eur ganaouen névez, embannit hé veûleûdi eûz a benn ann douar, c’houi péré a ziskenn war ar môr, ha war hé holl c’horré ; c’houi, énézi, ha c’houi péré a choum enn-hô.\n11. Ra zavô hô mouéz ann distrô hag ar c’hériou ; enn tiez é choumô Sédar ; meûlit ann Aotrou, c’houi péré a choum er réc’hier, garmit eûz a lein ar ménésiou.\n12. Gloar ann Aotrou a embannin̄t, hag é veûlin̄t anézhan̄ enn énézi.\n13. Ann Aotrou a iélô er-méaz ével eunn dén kré ; ével eunn dén-a-vrézel é kreskô hé oaz ; hén̄ a iouc’hô, hén̄\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/40&oldid=156829 »\nKemmoù diwezhañ degaset d'ar bajenn-mañ d'an 19 Meu 2020, da 15:55.


Pajenn:Cadoret - Bleuniou a garante, 1913.djvu/2 - Wikimammenn\nPajenn:Cadoret - Bleuniou a garante, 1913.djvu/2\nEur marvailh neve gant Koulmig Arvor\nDiverradur ar pennad kentan : Er Gêr-Wenn, eun den madelezus, Yann Vras, en deus digemeret, dre drugare, en e di eur paour kêz diskiant hanvet Jobig. Heman, mar deo berr e spered, a zo digor e galon da holl vravente ar Grouadelez. E vrasa plijadur eo kerzet dre ar c’hoajou o kuntuilh bleuniou hag o selaou an evned o kanan. Leshanvet eo bet « Jobig ar c’hoajou ». Er Gêr-Wenn ive eman o vevan eur benherez ken fur ha ma ’z eo koant, Janig ar Mignon. Perig ar Barz, eul labourer kalonek, gwir-gristen ha gwir-vreizad, kenkouls kendere (stad) e gerent ha hini Janig, a zo bet digemeret ganti da zanvez pried. Nemet, war ali o zud, an daou zen yaouank a ranko gortoz a-benn eureji ken n’o devo kavet eur plas dereat da feurmi.\n— « Bec’h a vo, sur end-eün. »(Da heuilh)\nAdtapet diwar « https://br.wikisource.org/w/index.php?title=Pajenn:Cadoret_-_Bleuniou_a_garante,_1913.djvu/2&oldid=122766 »


Banane…zenn – Stefan Carpentier\nEr beure all e c’houlennas ma mab ar frouezhenn-se ur mell mousc’hoarzh ouzh e vuzelloù rak e galleg e oa bet goulennet gantañ da gentañ. Distaget en devoa « banane » ken splann ha tra. Ha n’ouzon ket petra a oa c’hoariet gantañ met kemeret en devoa e amzer, sellet ouzhomp ha lavaret fraezh: « bananezenn ». Gouzout a rae en devoa cheñchet yezh ha graet a-ratozh-kaer.\nGwech ha gwech all e teu an divyezhegezh en un doare all hag a ziskouez en deus tapet gouiziegezh en div yezh. Deuet e oa poent d’e vamm mont da labourat, ha pa oa o klemmichal em boa lavaret:\n– E-giz-se emañ, poent eo da vammig mont.\n– Ne mont pas, emezañ.\n– Graet ‘teus kakac’h.\n– Non, pas graet kakac’h.\nFentus eo pegen disheñvel e c’hall bezañ daou vugel, desavet er memes doare, e-keñver ar yezh. Ne rae ket e c’hoar kement gant ar brezhoneg er memes oad ha koulskoude e oa distagellet mat dija. Ha bommoù a zeu gantañ ken dic’hortoz ha tra. Dek gwech e lavaro: « I(l) pleut beaucoup. » Hag a-greiz-pep-kreiz e lavaro: « Glav a ra. » Hervez e froudenn. N’eus ket da glask pelloc’h. Keñveriañ a c’hallfemp ober gant ar bommoù saozneg (pe ur yezh all) a c’hall dont a-wechoù peogwir e seblant din klotañ mat gant ar mare, gant ar frazenn a-raok pe gant ma imor.\nDa ziwall zo avat. Gwech a vez e vezer techet da glevet div yezh pa ne vez ken nemet unan evel ar skouer fentus se tennet eus levr Erwan Hupel, Yudal!:\n« Nekekoul » ne dalvez ket dre ret kement ha « n’eo ket cool. »\nAuteur StefanPublié le 17 octobre 2013 Catégories Brezhoneg, Brezhoneg er gêr, Non classé\nPrécédent Article précédent : Brezhoneg dre gaer pe dre heg?\nSuivant Article suivant : Ger an deiz #8


Beatris Loren - Wikipedia\nBeatris Loren, pe Beatris Bar ( Béatrice de Bar e galleg), marvet en 1076, a voe, dre he dimezioù, markizez Toskana, goude-se dugez Lotaringia Izel. Eil merc'h an dug Frederig II Loren, a oa dug Lotaringia Uhel ha kont Bar, ha Matilda Swabia e oa he mamm.\nBeatris en un dornskrid eus Kronik Domnizo. Lenn a c'haller : "D et Deus in claris cameris tibi stare Beatrix."\nUr skeudenn all gwenn ha du a weler amañ: here\nSiell Beatris war un donezon da iliz San Zeno e Verona e 1073.\nPa varvas he breur Frederig III Loren e voe savet Beatris hag he c'hoar Sofia Bar gant he moereb Gisela Swabia, a oa pried an impalaer Konrad II . En 1037 e voe dimezet da v-Bonifatius III Toskana (war-dro 052), Dug-meur Toskana. Tri bugel o doe:\nBeatris († 1053)\nBonifatius IV Toskana († 1055), markiz Toskana\nMatilda Toskana († 1115), markizez Toskana, dimezet en 1071 da Godefroy III le Barbu, dug Lotaringia-Izel, ha goude en 1089 da Welf IV, dug Bavaria.\nDrouklazhet e voe Bonifatius III en 1052, ha diwar-se e voe lakaet da ren e stadoù he fried da c'hortoz he mab da vout en oad. Met pa varvas he mab e tistroas da Lotharingia-Izel. En 1054 e timezas d'he c'henderv, Godefroy II († 1069), dug Lotharingia-Izel, hep aotre an impalaer Herri III, abalamour ma oa en em savet Godefroy II meur a wech a-raok hag e krede ne vije ket bet roet aotre ebet dezhañ.\nHa setu Henri III da skrapañ Beatris hag he merc'h Mathilde.\nGoude marv Godefroy e tistroas Beatris da Doskana, ma skoazellas ar pab Gregor VII da stourm ouzh ar Sarrasined hag an Normaned.\nBeatrix von Ober-Lothringen Markgräfin von Tuszien\nAdtapet diwar « https://br.wikipedia.org/w/index.php?title=Beatris_Loren&oldid=1950512 »\nKemm diwezhañ d'an 15 C'hwe 2022 da 07:28


Pietro Aretino (20 a viz Ebrel 1492 – 21 a viz Here, 1556) a oa ur barzh italian, skriver pezhioù-c'hoari ha flemmskridoù, hag en doe levezon bras meurbet war an arz hag ar politikerezh hag a ijinas ar bornografiezh lennegel.\nPietro Aretino (1492-1556), e boltred kentañ gant Tizian\n3.1 en italianeg\n3.2 troet e galleg\nGanet en Arezzo en noz entre an 19 hag an 20 a viz Ebrel 1492, mab e oa d'ur botaouer-lêr anvet Luca (marteze Del Tura e anv-tiegezh) hag ur c'hast prostituta, Margherita dei Bonci, lesanvet Tita, a veze ivez patrom e ti al livourien ha kizellerien. Dont a ra e anv Aretino eus hini e barrez c'henidik (Aretino, "eus Arezzo" en italianeg).\nN'eo ket deskadurezh vras en doe en Arezzo, ha harluet e voe. Chom a reas e Perugia e-pad un dek vloaz bennak a-raok mont da Roma. Eno e voe gwarezet gant Agostino Chigi, un arc'hantour bras a oa gwarezour Raffaello. Pa varvas Hannon, un olifant a oa d'ar pab Leon X, e 1514, e skrivas Aretino ur flemmskrid anvet "Youl Diwezhañ ha Testamant an Olifant Hanno." Er skrid-se e rae goap ouzh tud veur kêr Roma, politikerien ha tud a iliz, hag ouzh ar pab zoken. Berzh a reas, ha brudet e voe Aretino evel paotr ar flemmskridoù ha lesanvet e voe ...\nLa cortigiana zo un drevezaden eus Il Cortegiano, gant Baldassare Castiglione; E-barzh eo kontet troioù un denjentil a Siena a ya da Roma da vout kardinal. Ur serc'h a garfe kaout ivez met sevel a ra karantez ennaén ouzh ur plac'h en he frenestr. Mignon e oa d'al livour Tizian, a reas tri foltred anezhañ. Mervel a reas, a lavarer, diwar tagañ o c'hoarzhin."\n↑ Da skouer e La Cazzaria (" Levr ar C'halc'h"), Skol ar Gasterezh, Ar Ragionamenti: buhezioù al leanezed, buhezioù ar gwragez, buhezioù ar c'hourtizanezed hag an Dialoghi.\n-evit ar c'hoariva:\ntroet e gallegAozañ\nLettres, troet gant André Chastel ha Nadine Blamoutier, Scala, 1988\nRagionamenti, troet gant Giovanni Aquilecchia ha Paul Larivaille, Les Belles Lettres, div levrenn, 1998, (ISBN 2-251-73001-1) (ISBN 2-251-73001-6)\nSonnets luxurieux, tresadennoù gant Giulio Romano, troet gant Paul Larivaille hag Alcide Bonneau, Payot, 1996\nDiv varzhoneg eus Sonetti lussuriosi Aretino lakaet e galleg gant Apollinaire\nCleugh, James, 1965. The Divine Aretino (Pietro of Arezzo, 1492-1556, A Biography\nBuhez Pietro Aretino, berr ha berr\nUr poltred all gant Tizian en Dastumad Frick\nJakob Burckhardt's severe assessment of Pietro Aretino in Civilization of the Renaissance in Italy, 18\nSixteen Postures illustrations by Agostino Carracci, late 16th century\nAdtapet diwar « https://br.wikipedia.org/w/index.php?title=Pietro_Aretino&oldid=1973596 »


Pajenn:Marigo - Buez ar Saent.djvu/289 - Wikimammenn\nPajenn:Marigo - Buez ar Saent.djvu/289\nint temptet, seut-vuy en em humiliont, hac e teuont dre eno da veza agreaploc’h da Zoue.\nAn eil-var-nuguent a viz Ebreul.\nSANT SOTER, PAB HA MERZER.\nAr Sant-mâ, quer recommandabl dre e garantez ha dre e alusennou bras, a oa guinidic eus ar Guær a Fondi e Rouantelez Naples. Dont a reas da ober e zemeuranç e Rom, e pelec’h, goude beza bet consideret evet ur Sant, ha beza bet chezlaouet evel un Oracl ; e oue choaset evit Pab goude maro Sant Anicet.\nAr Bersecution gruel a reas an Ampalaer Marc-Aurel d’ar Gristenien, a roas dezàn occasion da exerci e garantez vras quen e Rom, quên er Broyou pella eus an douar.\nNe d’ê quet e Rom hebquen ez oa persecutet ar Gristenien, mæs c’hoas e pep carter eus ar Bed :\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/289&oldid=134398 »


Graied - Wikipedia\nPerseüs o taskor o lagad d'ar Graied, gant Heinrich Füssli.\nAr Graied (Γραῖαι / Graĩai, e gregach) a oa teir c'hoar e mojennoù Hellaz kozh: Deino (pe Deino pe Persis), Enyo ha Pemfredo (pe Pefredo). Merc'hed e oant da Forkys ha da gKeto.\nC'hoarezed louet a veze graet anezho ivez. Tostaat a c'haller o anv Graĩai eus ar brezhoneg gwrac'h(Daveoù a vank).\nAn anv-se a voe roet dezho dre ma oant ganet gant blev gwenn ha roufennoù. Ouzhpenn-se n'o doa nemet un dant hag ul lagad etrezo o-zeir. Pa veze unan war vale pe o tebriñ e veze an div all o kousket. Bevañ a raent en ur vougev war-du ar c'huzh-heol, e-lec'h ma veze noz dalc'hmat.\nN'eus meneg anezho nemet e mojenn Perseüs : c'hoant dezhañ gouzout pelec'h edo o c'hoarezed, ar Gorgonezed, o chom ne gavas netra gwelloc'h d'ober eget laerezh o lagad diganto evit ober dezho respont d'e c'houlenn.\n↑ Hervez Hyginus\nAdtapet diwar « https://br.wikipedia.org/w/index.php?title=Graied&oldid=1771646 »\nKemmoù diwezhañ degaset d'ar bajenn-mañ d'an 2 Her 2017, da 09:38.


Brezel Rousilhon - Wikipedia\nRivinoù abati Santa Maria del Roure, ma voe emgannoù.\nBrezel Rousilhon (Guerre du Roussillon e galleg) zo ur brezel etre Bro-C'hall ha Spagn, harpet gant Portugal hag ar Rouantelezh-Unanet, hag a c'hoarvezas e Rousilhon hag en tu all d'ar Pireneoù, adal 1793 betek 1795.\n2.1 Trec'hioù ar jeneral Ricardos\nManuel Godoy, engravadur gant A. L. J de Laborde er Viaje histórico y pintoresco de España.\nJoão VI , roue Portugal.\nAbaoe 1792 e oa ar Republik c'hall o vrezelién ouzh an Impalaeriezh Santel ha Rouantelezh Prusia. Liammet e oa Rouantelezh Spagn ouzh Bourboned Bro-C'hall, met klask a reas chom neptu : diaes e voe avat adal ma voe enk war ar roue gall Loeiz XVI, kar da roue Spagn, ha pa'z eas an traoù war fallaat. Adal Here 1789 e kemennas Loeiz XVI da Carlos IV n'en devoa ket frankiz da fiñval ken.\nE 1793 e voe dibennet ar roue gall.\nTrec'hioù ar jeneral Ricardos[kemmañ | kemmañ ar vammenn]\nMarv ar roue gall d'an 21 a viz Genver 1793 a lakaas an tan etre an div vro. Kenkent e savas rouaned Spagn ha Portugal a-du gant ar Rouantelezh-Unanet evit enebiñ ouzh Bro-C'hall dispac'het.\nManuel Godoy a oa e penn ar gouarnamant spagnol a gasas kuit ar c'hannad gall Jean-François de Bourgoing, hag a dorras an darempredoù gant Bro-C'hall a zisklêrias ar brezel d'ar 7 a viz Meurzh.\nPrest e oa an arme c'hall adal deroù ar miz. Ha setu hi da dremen an harzoù. E penn an arme spagnol, mennet da adkemer an douaroù kollet kant vloaz a-raok e oa ar jeneral Antonio Ricardos.\nAr jeneral Antonio Ricardos Carrillo de Albornoz.\nUr morlu saoz ha spagnol a yeas da reiñ skoaz d'ar roueelourien c'hall ha da lakaat seziz war kêr Toulon. 25000 soudard arme Ricardos a aloubas Rousilhon adal ar 17 a viz Ebrel 1793 dre Saint-Laurent-de-Cerdans, a-raok diskenn saonenn an Tech betek Ceret, kemeret d'an 20 a viz Ebrel.\nD'an 19 a viz Mae 1793 e voe trec'het an arme c'hall, renet gant ar jeneral Dagobert en emgann Mas Deu, gant an arme spagnol. Bec'h avat o doe ar Spagnoled en Perpignan, etre ar 15 hag ar 17 a viz Gouhere 1793 . Met e gwengolo e kemeras kreñvlec'hioù an harzoù ha kêriadennoù saonenn ar stêr Tech : Banyuls-dels-Aspres, Céret, Arles-sur-Tech, hag ar re all.\nAdtapet diwar « https://br.wikipedia.org/w/index.php?title=Brezel_Rousilhon&oldid=1988173 »\nKemmoù diwezhañ degaset d'ar bajenn-mañ d'an 24 Ebr 2022, da 07:10.


Leòdhas - Wikipedia\nLeòdhas ([ʎɔː.əs̪]) pe Eilean Leòdhais (distaget [elan ʎɔː.əʃ], "Enez Leòdhas") a zo rann hanternoz un enezenn a Skos (anvet Lewis e saozneg). Na Hearadh eo anv kreisteiz an enezenn (Harris e saozneg), goude ma n'eus nemet un enezenn en holl e gwirionez, staget an div lodenn anezhi gant un erv, ha hi an hini vrasañ eus an Inizi Gall pellañ (Na h-Eileanan Siar e yezh ar vro). Izeloc'h eo douaroù Leòdhas eget re Na Hearadh, a zo meneziek.\nPeulvanoù Calanais e Leòdhas\nKêr nemeti Leòdhas eo Steòrnabhagh (Stornoway e saozneg).\nUr c'hoari gwezboell kozh a voe kavet e Leòdhas er bloaz 1831.\nSteòrnabhagh (Stornoway) eo ar gêr vrasañ, hag ar porzh: alese ez eer da Ulapul a zo e douar-bras Bro-Skos.\nE niveradeg 2001 e oa 16 872 a dud e Leòdhas. Saozneg eo ar yezh ofisiel met skritelloù e gouezeleg zo ha 60 % eus an dud a gomz ar yezh.\nBrudet eo e bed ar c'hoarierion echedoù abalamour da bezhioù echedoù Leòdhas bet kavet en enezenn.\nBigi e Steòrnabhagh\nSteòrnabhagh gwelet eus ar vag-treizh\n(en) Evit an douristed\n(en) Lec'hienn [[Comhairle nan Eilean Siar|Kuzul an Inizi Gall\n(en) Skeudennoù (Quicktime)\n(en) tredan gant an avel\n(en) Evit ar re nammet\n(en) Pennad tennet eus Encyclopedia Britannica 1911\nAdtapet diwar « https://br.wikipedia.org/w/index.php?title=Leòdhas&oldid=1849199 »


Pajenn:Perrot - Bue ar Zent.djvu/676 - Wikimammenn\nPajenn:Perrot - Bue ar Zent.djvu/676\nDre douez an deliou e sav an drein : en bue Jezuz ha Mari, an drein eo ar pemp mister a geun, pa weler Jezuz, en eur c’houezen a wad, skoet a dôliou skourje, kurunet a spern, o tougen e groaz hag o vervel war Mene-Kalvar.\nE-touez ar muian drein eman ar braoan roz : en bue Jezuz ha Mari, ar roz eo ar pemp mister a c’hloar, pa weler Hon Zalver o sevel beo-buezek eus ar be, o pignal en nenv, o lakat ar Spered-Santel da ziskenn war an Ebestel, o kemer e Vamrn en e varadoz, hag o kuruni anezi rouanez an nenv hag an douar.\nAr Rozêra, war a lavarer, a oe ar benveg a zervijas da zant Dominik da c’honid heretiked Albi d’ar gwir fe ; ar c’hiz d’hen lavaret evel m’hen lavaromp breman a zo bet digaset en Iliz gant eur Breizad, beleg eus a Urz sant Dominik, Alan ar Roc’h e hano, maro evel eur zant er bla 1475. Epad ar pempzek vla divezan eus e vue, ar zervijer bras-ze d’ar Werc’hez Vari a redas Bro-C’hall ha Bro-Zôz hag a lakas ouspen kant mil den da rei o hano da Vreuriez ar Rozêra.\nGouel ar Rozêra a oe savet er c’houezekvet kantved. En amzer-ze, an Turked, lorc’h enne da vezan mistri war Gonstantinopl, o devoa laket en o fenn doujan an Europ a-bez. Pi V, hag a oa neuze war Gador sant Per, a zavas brezellourien en o eneb, dreist-oll er Spagn hag en Itali. En em vodan a rejont en Messin, en miz gwengolo 1571 ; kovez ha kommunian a rejont eno ; ar pab a roas d’eze eun induljans plenier, ha d’ar 16 a viz gwengolo, e pignjont war o listri, dindan urz Don Juan ’n Autrich. En mor Lepant en em gavjont dirak an Turked a oa gante 300 lestr. Don Juan a renkas e re ; 209 n’en devoa ken. Mont a reas gant eur vag eus an eil d’egile, eur groaz en e zorn, da bedi pep-hini da bleal gant e ene. Epad an amzer-ze, ar veleien a gleve ar c’hovezionou ; dal m’o devoe achu, ar gristenien holl a bedas an Dreinded, a zaludas ar Werc’hez, evel m’oa bet kemennet d’eze gant Pi V, hag ar stourmad a zigoras d’ar zadorn 7 a viz here, war-dro peder heur goude kreiste, en keit ma oa kristenien Rom o pedi ar Werc’hez dre ar Rozêra.\nEn devez-ze, ar gristenien a c’honezas kaeran viktor a c’honezjont biskoaz. Viktor Lepant a dorras galloud an Turked war vor, evel ma tlee hini Vienn, daouzek vla ha kant goude, terri o galloud var douar. Koll a rejont en devez-ze 30.000 den hag ouspen 200 lestr ; ar gristenien ne golljont nemet 8000 den ha 15 lestr, ha c’hoaz o re varo a\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/676&oldid=140972 »


Pajenn:Perrot - Bue ar Zent.djvu/658 - Wikimammenn\nPajenn:Perrot - Bue ar Zent.djvu/658\nVaze. Torret anezi eta, ôtrou roue, ha gwestlet d’ezan, diwar vreman, ar vugale reuzeudik-ze a veze diframmet digant o zud ha gwerzet da vont da bell-bro. Dal m’ho pezo grêt an dra-ze, an abostol santel a vezo laouen oc’h ober e zisken en hon zouez.\nSalaün a douas war relegou ar zant ober ar pez a c’houlenne outan an ôtrou Riwalen ; kerkent, skanv evel eul lapouz, al lestr a yeas da stokan ouz ar c’hae. Korf an abostol a oe douget gant lid bras d’an douar, ha savet e oe, evit rei digemer d’ezan, eun iliz kaer, a oe hanvet Lok-Maze Penn-ar-bed.\nRelegou sant Vaze ne chomjont ket kant vla en Breiz-Izel ; sammet e oent gant al laeron-vor, hag er bla 954 e klever hano aneze en Salern, en traou an Itali. Evit rei repu d’eze, e oe savet eun iliz neve a oe konsakret gant ar pab bras Gregor VII, er bla 1085.\nPetra dalv d’an den gonid ar bed holl, mar teu da goll e ene ?\nKlasket, da gentan, rouantelez Doue, hag an treo-all a vezo roët d’ec’h war ar marc’had.\nAviel sant Vaze.\nEil devez warn-ugent a viz Gwengolo\nSant Thomas Villanova\nArc’heskob Valanz (1488-1555)\nThomas, gloar iliz Spagn er XVIet kantved, a oe ganet er bla 1488, en Fuenlana, er C’hastilh. Lezhanvet e oe Villanova, abalamour ma oe savet en eur gêr vihan eus an hano-ze. Deski reas abred gant e dud bezan mat en kenver ar beorien.\nDa bempzek vla, e oe kaset da skol-veur Alcala, neve savet c’hoaz neuze gant ar c’hardinal Ximenes. Ober a reas eno e studi gant enor, hag ac’hane ec’h eas d’ober skol da Salamank.\nEvel an abostol sant Thomas, e klaskas ar wirione gant aked ; evel sant Thomas Akin, e prezegas ar wirione rik ; hag evel sant Thomas Kantorbery, e tifennas anezi gant nerz-kalon.\nDa eiz vla warn-ugent, e wiskas saë menec’h sant Au-\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/658&oldid=140952 »


Meuse (departamant) - Wikipedia\n184 083 ann. (2019)\n49° 00′ 00″ Norzh\n5° 19′ 59″ Reter / 49, 5.333\nAr Meuse (distaget [ˈmøz] e galleg) zo, abaoe 1790, un departamant, e biz Bro-C'hall, er rannvro Grand Est. Bar-le-Duc eo ar penn-kêr anezhañ, hag an niverenn 55 a zo roet dezhañ. Savet eo diwar Dugelezh Bar hag ul lodenn eus Loren. Diwar-lerc'h ar stêr Meuse e teu e anv.\nArondisamantoù ar Meuse[kemmañ | kemmañ ar vammenn]\nTouristañ er Meuse\nAdtapet diwar « https://br.wikipedia.org/w/index.php?title=Meuse_(departamant)&oldid=1919906 »\nKemmoù diwezhañ degaset d'ar bajenn-mañ d'an 30 Kzu 2021, da 07:50.


Welwitschia mirabilis – gounit ur fosil bev\nWelwitschia (Welwitschia mirabilis) a zo plant kozh-douar hag a gresk en ur vro vihan a-hed aodoù ar Meurvor Atlantel e Namibia hag e Su Angola. Ur spesad gwez eo Welwitschia e gwirionez, daoust d'o neuz. Ur c'hef berr a ya d'ober ar blantenn, gant div zelienn heñvel ouzh rubanoù rodellek o fennoù pilhoustennek o kreskiñ diwarnañ. Diouzh ar c'hentañ gwel eo heñvel ar Welwitschia ouzh ur bern lastez.\nNe baouez ket ar plant da eginañ (betek er maread strujus) – ar pezh a zo divoas-kenañ e bed ar plant. Dioek eo ar Welwitschia, da lavaret eo e ranker kaout ur blantenn bar hag unan barez evit d'an had da ziwan. Bleuñv a zo er c'honoù (evel re ar gwez-pin) en em gav e korn an delioù. Diemprañ a ra ar c'honoù parez p'int deuet d'o ment ha laoskat a reont o had, a vez strewet gant an avel. Renket e vez Weltwitschia e rummad ar spesadoù kozh – Gnetophyta, kar d'ar gwez-pin (Pinophyta). E-touez ar Gnetophyta ez eus teir ouenn disheñvel-mat o neuz : Gnetum – lianennoù o delioù simpl, Ephedra – bodennoù, hag ar Welwitschia.\nAnvet e oa bet ar Welwitschia diouzh al liorzhour slovenat Friedrich Welwitsch en doa dizoloet anezho e 1860. Skeudennet eo ar Welwitschia war ardamezioù Namibia.\nHad Welwitschia mirabilis\nDiseblant eo ar plant ouzh ar sec'hor, a-walc'h eo dezho dour ar c'houmoul mogidellus a zeu eus ar mor. Ret eo derc'hel soñj eus an dra-se pa c'hounezer anezho. Peurliesañ e vez graet tro wenn peogwir e vez douret ar Welwitschia betek re, ha gant-se e vrein ar gwrizioù. Dav eo neuze hadañ an had en un dindanad traezhek (diametr ar greun 2–5 mm) evit ma vefe drenet an dour. Ret eo dourañ ar Welwitschia gant evezh, pe welloc'h c'hoazh : leizhañ anezho. Diwanañ a raio an had dindan ur sizhunvezh. Gouest e voc'h da c'hounit ar blantenn war riz ur prenestr, troet war-zu ar C'hreisteiz. Dav eo deoc'h kaout pasianted – kreskiñ a ra ar plant goustadik-tre, dinosaored int penn-da-benn. Ma roit dezho gouloù ha sec'hor a-walc'h, e vevint pelloc'h egedoc'h ! 


Mary Robinson (barzhez) - Wikipedia\nMary Robinson (barzhez)\nMary Robinson, poltredet gant Thomas Gainsborough .\nMary Robinson, ganet d'ar 27 a viz Du 1757 ha marvet d'ar 26 a viz Kerzu 1800, a oa un aktourez, romantourez ha barzhez saoz.\n3.4 Skridoù politikel\nDavid Garrick poltredet gant Joshua Reynolds evel Kitely en Every Man in his Humour (Ben Jonson, 1598).\nGanet e oa Mary Darby e Bristol. He zad, John Darby, a oa kabiten a vor, ha Hester Says e oa anv-plac'h he mamm.\nMont kuit a eure an tad da chom gant ur vaouez all pa oa Mary bihanik c'hoazh. Ret e voe da Hester Darby desevel pemp bugel hec'h-unan.\nDigeriñ a reas ur skol evit plac'hed ma voe desket Mary gant he mamm betek he 14 vloaz. Ar c'habiten Darby a lakaas serriñ ar skol, evel m'en devoa gwir hervez al lezenn saoz. D'ar poent-se e oa Mary en ur skol digoret gant ar skrivagnerez Hannah More, ha sachañ a reas evezh an aktour meur David Garrick.\nHer Grace Georgiana Cavendish, Duchess of Devonshire, gant Joshua Reynolds (1776). A-oad gant Mary Robinson e oa an dugez.\nHester Derby a roas ton d'he merc'h da zimeziñ d'un alvokad, Thomas Robinson, a lavare bezañ bet un hêrezh. Mary avat ne felle ket dezhi, met menel a reas klañv, ha gwelout a reas Robinson oc'h ober war he zro ha war-dro he breur yaouankañ, ma kavas dezhi e tlee diskouez hec'h anaoudegezh vat, ha ne felle ket dezhi displijout d'he mamm a zalc'he warni.\nDimeziñ a reas da 15 vloaz, ha dizoleiñ ne oa hêrezh ebet. Derc'hel a reas Robinson da vevañ evel a-raok, oc'h ober dle, o redek an douilhez, hep kuzhat e droioù.\nE-keit-se e kavas Mary Robinson unan bennak d'he sikour, Georgiana Cavendish, Dugez Devonshire, a baeas embann he levr barzhonegoù kentañ, Captivity.\nKregiñ a reas gant ar c'hoariva ma reas berzh dre ma oa kenedek ha donezonet. Dont a reas da vout serc'h da briñs Kembre, a renas evel George IV, ha goude d'ar politikour Charles James Fox, a-raok ober war-dro lennegezh ha barzhoniezh, ma voe lesanvet ar Sapfo saoz. Perdita a veze graet anezhi ivez abalamour m'he devoa c'hoariet Perdita er pezh The Winter's Tale, gant William Shakespeare.\nEvel ur Saozez all, Mary Wollstonecraft, e savas da zifenn mennozhioù Dispac'h gall 1789 ha gwirioù ar merc'hed.\nTalbenn Poems, 1791\nPell amzer ne voe ket taolet pled ouzh hec'h oberenn, ha ne veze skrivet nemet diwar-benn he buhez, he darempredoù gant gwazed ha maouezed, he dilhad, met adalek ar Patrom:Bloavezhioù 1990 e voe kaoz eus traoù all.\nMeur a vuhezskrid a voe savet neuze, unan dreist-holl, gant Paula Byrne hag anvet Perdita: The Literary, Theatrical, and Scandalous Life of Mary Robinson, a reas berzh ken-ha-ken, hag a voe anvet evit ar Richard & Judy Book Club.\nJasper, A Fragment [embannet goude he marv er Memoirs of the Late Mrs. Robinson, Written by Herself (1801)]\nDramaoù[kemmañ | kemmañ ar vammenn]\nThe Sicilian Lover: A Tragedy in Five Acts (ne voe ket c'hoariet biskoazh)\nSkridoù politikel[kemmañ | kemmañ ar vammenn]\nEñvorennoù[kemmañ | kemmañ ar vammenn]\nHe buhez : A celebration of woman writers (englisch)\nNachrufe von Zeitgenossen\nMary Robinson :A Letter to the Women of England, on the Injustice of Mental Subordination, 1799\nMary Robinson :Poems\nMary Robinson :Sappho and Phaon\nMary Robinson :Beaus and Belles of England\nReview Poltred ha buhez\nAdtapet diwar « https://br.wikipedia.org/w/index.php?title=Mary_Robinson_(barzhez)&oldid=1819747 »


Journal de Renaud Camus, mardi 25 février 2020\ncréée le mercredi 26 février 2020, 23 h 01\nmodifiée le jeudi 27 février 2020, 0 h 50Plieux, mardi 25 février 2020, dix heures et quart, le soir. Les plaisirs de la chair, mieux vaut ne pas trop y compter, à mon âge. Il ~~ ~~~~~~~ ~~~~~ ~~~~~ ~~~ ~~~ ~~~~~~, ~~~~~ ~~~~~ ~~~ ~~~~ ~~’~~~~~ ~~’~~~~ ~~~~~~~~~, et surtout me ~~~~~~~~ ~~~~~ ~~~~. ~~’~~~~~~ ~~~~~, ~~ ~~~~~~~~~, ~~~ ~~~~~~~~~~~, ~~~~~~~~~~ ~~~ ~~~ ~~~~~~~ ~~~~~~ ~~~ ~~~~~~, ~~’~~~ ~~~~~~~~~ ~~~~ ~~~~~ ~~~ ~~~~~~-~~~~~~~~, ~~~~~~~~ ~~~’~~~ ~~~~~~ ~~~~~ ~~~~~ je serais tranquille. ~~~ ~~~ ~~~~~~~~ ~~’~~~~ ~~~~~~~~~ ~~~~~~~~~ ~~~ ~~~~~~~~ ~~~ ~~~~~~~~~~ ~~~~~~, ~~~~~~ ~~~~ ~~~~~ ~~’~~~~~~, ~~ ~~~~ ~~~’~~~ ~~~~~~~~ ~~~~~~~~~~~ ~~~~~~~ ~~~~ ~~~~~~~ ~~~ ~~~~, ~~~~~ ~~~~ état ; et la ~~~~~ ~~~ ~~~~~~~, ~~~~~, ~~~~~~~ ~~~~~~~~~~~~ ~~~~ ~~~~~~~~~~ ~~~~~~-~~~~~~~~ ~~~~~~ ~~~ ~~~’~~~ ~~~~~~~~ ~~ ~~~~~~ ~~~ ~~~~~ ~~~~~~~~~~~~, ~~~~~ ~~~~ ~~~~~~~~~~ ~~~~~~ ~~~~ miens.\nLa ~~~~~~~~~~~~ ~~~ ~~~~~ directement à l’hôpital, ~~~ ~~~~ ~~~~~~ ~~~~ ~~ ~~~~~~~~ ~~ ~~~~~ ~~~~~, ~~~~~ ~~~~~~~~ ~~~~ ~~~ ~~~~~~ ~~~ ~~~~ ~~~~~~~ ~~~~~~~~ ~~~~~~~ ~~~~ ~~~~~~ ~~~ ~~~~~ ~~~ ~~~~~~~~~~~~~ ~~~ ~~~~~~~ rouge ; le gibier ~~’~~~ ~~~~~~~~ ~~~~~ ~~~~, ~~~ ~~~~~~~~ ~~~~~ ~~~~~~~~, ~~~ ~~~~ ~~~~~~ ~~~~~ ~~ ~~~~~~ ~~~~~~ ; ~~~ ~~’~~ ~~ ~~~~~~ ~~~~ ~~~ ~~~~~~~, ~~ ~~~~~~~~~~ ~~~ ~~’~~ ~~~~ mettre trop de ~~~~~~~, ~~~~~ ~~~~~~~~ ~~~~~~ ~~~~~~~ ~~~ ~~~~~~~~~ ~~~ ~~’~~~~~~~~~~~ — ~~~~~ ~~~~ ~~~ canard.\nJe ~~~~~~~~ ~~~~ ~~~~~~~, ~~~~ ~~~~~~~~ ~~~~~ ~~~ ~~~~~~~~~~, ~~~~ ~~~~~~~~ ~~~~~~ ~~~ ~~’~~~~~~~~~ pas beaucoup. Je ~~~~~ ~~~ ~~~~~~~, ~~~~~ ~~~~ ~~~~~ ~~~~~~. ~~~ ~~’~~~ ~~~~~~ ~~~~~~~ ~~~~ ~~~ ~~~~~~~~ ~~~~~~~~~~, ~~~~~~~~, ~~~~~ ~~~~~~~ ~~~~~~~~~~~ ~~~~ ~~~~~~~~ ~~’~~~~ ~~~~~~ ~~~~ ~~~~~~~ ~~’~~~~~~~~~ ~~’~~~ repas. Il y ~~~~~ ~~~~~ ~~~~~~ ~~~~~~~~~ ~~’~~~~~~, ~~~ ~~~ ~~~~~~~~~~ ~~~~~~~~. ~~~ ~~’~~ ~~ ~~~~~~ ~~~~ ~~~~ ~~~~~~~~~~~~ ~~~~~ ~~~ ~~~~~~~ ~~~ ~~~~ ~~~ ~~~~~~~~, ~~ ~~~~~~~ ~~~ ~~~~~~~~~~, du pâté en ~~~~~~~, ~~~ ~~~~~~~ ~~~ ~~~~~~~, ~~~ ~~~ ~~~~~-~~~-~~~~~, ~~~ ~~~~~~-~~~-~~~~~~, ~~~ ~~~~~~~~~~~, ~~~ ~~’~~~~~~~~~ ~~~~~~~~~~~~ ~~~ ~~’~~~ ~~~~~~, ~~~~ ~~~~~~~~~ ~~~ ~~~~~~~~~~~ “~~~~~~~~~~”. ~~~, ~~~ ~~~ ~~~~, j’aime bien le ~~~~ — ~~~ ~~~~~~~~~ ~~~~~-~~~~~ ~~~~~~~~ ~~~~~~ ~~~~~~~~~~, ~~~ ~~’~~~~~~~ ~~~~~ ~~~’~~~~~ ~~~~ baguettes…\nJ’avais ~~~~ ~~~~~~~~~~ ~~~~ ~~~~ ~~~~~~~~~ ~~~ ~~~ ~~~~~~~ ~~~~~~~~ ~~~~ ~~~~~ ~~~~~, ~~~~ plus solides, les ~~~~~ ~~~~~~~~~, ~~~~ ~~~~~~ ~~~~~~~~ ~~~~ ~~~~ ~~~~~~~~~~~~~~ ~~~ ~~~~ ~~~ ~~~~~~~~~~ ~~~ ~~~~~~, ~~~~ ~~~~~ ~~~~~~~~~~~ ~~ ~~’~~~~. ~~~~~~, ~~~~ ~~’~~~~~~~~~~ ~~~~~~~~~ ~~~~ ~~~~~~. ~~~~~~ ~~~~ je n’ai guère ~~’~~~~~~~~~ ~~~ ~~~~ ~~~~~~~~~, ~~~~~ ~~~ ~~~~~, ~~’~~~~~~ ~~~~ ~~~~~~~~~~~~ ~~~~~~~ ~~’~~~~~~~~~, ~~~~~~~~ ~~~~~ ~~~~~ ~~~~ ~~~~~ ~~~~~~~~~ ~~~~~~ ~~~ ~~~~~, ~~~ ~~~~~ ~~~ ~~’~~~~~~~~~ ~~~ ~~~~~~~~~~ les mépris, sont ~~~~~~. ~~~~~~~~~~ ~~~~ ~~~~~~~~~, ~~~~~~~ : ~~~~~ ~~~ ~~~~ ~~~~~ ~~~~~~~~ ~~~ ~~~~~~~~~~, ~~~~~~~~~~ ~~~’~~~~ ~~~~~, maillés, ~~~~~~ ~~~~~~ ~~~ ~~~~~ ~~~~~~~~~~~~. ~~~ ~~~~ ~~~-~~~~~~~ ~~~~ ~~~~~~~~~~ viennent en détruire ~~~~~~’~~ ~~’~~~~~, ~~~ ~~~~~~~~, ~~~ ~~~~~~.\nvoir l’entrée du mardi 25 février 2020 et ses 3 images dans Le Jour ni l’Heure


Livres en ligne de Renaud Camus : « La Dépossession » (« 11. [De l’amour] »)\n11. [De l’amour]\nJ’ai déjà relaté à plusieurs reprises, sans doute, cet épisode et la conversation durant laquelle il ~~~ ~~~~ ~~~~~~. ~~~~~ qui l’auront déjà ~~~~~~~~~~ ~~~~~ ~~~ ~~~~~~ ~~~~~~~~~ ~~~~~ ~~~~~~~~~~ ~~~~~~ ~~~~~~~~~~~~. ~~~ ~~ ~~ ~~~~~~ ~~~~ ~~’~~~~~~~ ~~’~~~~~ ~~~~~~~~ et d’en finir, ~~’~~~~~ ~~~~~~~~ ~~~~~ ~~~ ~~~~~~ ; ~~~ ~~~~ ~~~~ ~~~~~~~~ ~~’~~ ~~~~~~~~~ marqué.\nC’était ~~~ ~~~-~~~~~~~~~, ~~ ~~’~~~~ de Triomphe, près ~~~ ~~~ ~~~~~~ ~~~ ~~~~~~~ ~~~~~~~~, ~~~~~ ~~~~ ~~~~~~~~~~~~~~ ~~~ ~~~~~~~~~ ~~~~~~~~ ~~ ~~~~ ~~~~~~, ~~~ ~~~~~, en pleine Occupation ~~~~~~~~~~~~, ~~~~ ~~~~ ~~~~~~~~~~ ~~~ ~~~~~~~~. ~~~~ ~~~ ~~~~~ ~~~~~~~~~~ ~~~~~ ~~~~~ ~~’~~~~~~ ~~~ ~~~ ~~~~ ~~~~~~~~~~ à mon côté, ~~~ ~~~~~~ ~~~ ~~~~~~ ~~~~, ~~~~~, ~~~~~ ~~ ~~~ ~~~~~~~, ~~~ ~~~~~ ~~~~~~~~~. ~~~ ~~~ ~~~~~~~~~~ ~~~~ quelques années plus ~~~~ ~~~ ~~~ ~~~~ ~~~~~~~~~~ ~~~~~~ ~~~~ ~~~~~~~ ~~~~ ~~~ ~~~~~~~~~ ~~~~ ~~~~~~ ~~ ~~~~~~ ~~~~~~~~~ ~~~~~~~~~ un discours au ~~~~~~ ~~~~~~~ ~~~ ~~~~~~ ~~~~~~~~~~~ ~~~~~~~~~ ~~~~ ~~~~~~~~~~~ ~~~~~ ~~~~~ ~~~~~ ~~~ ~~~~~~~~ ~~~ ~~~~~~~ ~~~~ ~~~~~~~~ de la République. ~~~~~~ ~~~~~~~~~~~ ~~~~~~~~ ~~~~~~~~ ~~~~~~~ ~~~ ~~~~~~~~~~ ~~~~~ ~~~ ~~~~, ~~~~~~~~~~ ~~~~~~~~ ~~~~~ ~~~~~. ~~~ ~~ ~~ certes que la ~~~~~~~~ ~~~ ~~~~ ~~~~~~~ ~~~~~ ~~~ ~~~ ~~~~~~~~~ ~~~~~ ~~ ~~’~~~~~~~ ~~~~~~~~ ~~~~~~~~~~~, ~~~ ~~~~~~ ~~~~, ~~~ valeurs il y ~~~~~~ ~~~, ~~~ ~~’~~~~~~~~ ~~~~ ~~~~ ~~~~~~~ ~~~ ~~~ ~~~~~~~~~~~. ~~~~~ ~~’~~~~~~ ~~~~~~~~ ~~~ ~~~~ ~~~ valeur qui indignait mon interlocuteur.\n« ~~~~~, ~~~ ~~~~~~~~ ~~~ ~~~~ ~~~~~~ ~~~ ~~~ ~~~~~~~, ~~~ ~~’~~~ ~~~~~~~~ ~~~~~ ~~~~ ~~~~~~~~. ~~~ m’a tellement exaspéré, ~~~ ~~~~~~~~~, ~~~~ ~~’~~~ ~~~~~ ~~~~ ~~~ ~~~~ ~~~~~. ~~~~~ ~~~~~ ~~~~~~~~ ~~~ ~~’~~ ~~~~ ~~~~~~~~. »\nIl me semble que ~~~~~ ~~~~~~~~ ~~~~~~~~~~~.


Constanza de Borgoña - Wikipedia\n(Adkaset eus Constance de Bourgogne)\nBihanboltred Constanza de Borgoña.\nConstanza de Borgoña (e spagnoleg), pe Constance de Bourgogne e galleg (1046 – 1092), a oa ur briñsez c'hall hag a voe rouanez León ha Kastilha.\n3 Buhez e León\n4 Marvioù an daou bried\nMerc'h e oa da Roperzh Iañ Bourgogn, dug Bourgogn, ur mab d'ar roue gall Roperzh II Bro-C'hall, a oa an eil roue eus an Tiegezh Capet, ha d'e bried Hélie de Sémur. Moereb e oa d'an duged Huon Iañ Bourgogn hag Eudes Iañ Bourgogn, ha da Henrique de Borgonha, kont Portugal.\nE 1065, da naontek vloaz, e timezas Constance d'ar c'hont Hugues II de Châlon. Pevarzek vloaz e vevjont a-gevret ha bugel ebet n'o doe. Mervel a reas Hugues II de Châlon, e 1078.\nDaou vloaz goude ec'h addimezas (a-raok an 8 a viz mae 1080) da Alfonso VI León, roue León, intañv evelti. C'hwec'h bugel a roas dezhañ neuze, met mervel a rejont holl, ha ne chomas nemet ur verc'h, Urraca, a renas war-lerc'h he zad Alfonso. Ur verc'h all, Elvira a oa marvet en yaouank.\nBuhez e León[kemmañ | kemmañ ar vammenn]\nTalbenn Manati Beneadadezed Sahagún, ma emañ relegoù ar rouanez Constanza de Borgoña.\nBec'h he doe gant he fried, ac'h ae da redek an douilhez. Ur palez a savas e Sahagún (Spagn), e-kichen Manati San Benito, hag un templ a savas ennañ da santez Mari Madalen.\nA-hervez he dije klasket reiñ harp d'ar Cid Campeador, a oa bet harluet gant he fried. Gervel a reas ar manac'h gall sant Lesmes da lakaat al liderezh roman e-lec'h an hini mozarab a oa diazezet er vro.\nMarvioù an daou bried[kemmañ | kemmañ ar vammenn]\nMervel a reas Constanza e 1093, da 46 vloaz. Beziet e voe e Manati Los Santos Facundo y Primitivo e Sahagún (Spagn). Mervel a reas Alfonso e 1109, goude addimeziñ meur a wech. O merc'h Urraca a renas neuze e div rouantelezh León ha Kastilha .\nAdtapet diwar « https://br.wikipedia.org/w/index.php?title=Constanza_de_Borgoña&oldid=1854348 »


Katie Price e 2014\nKatrina Amy Alexandria Alexis Infield Price lesanvet Jordan, ganet d'an 22 a viz Mae 1978 a zo ur ganerez, aktourez, skrivagnerez hag ur manikin saoz.\nKroget eo da vezañ brudet goude bezañ bet poltrijet topless evit pajenne 3 ar gelaouenn tabloid The Sun. Adal embann ar gazetenn e voe roet an tu dezhi da vont gant hent ar skinwel, skrivañ levrioù, manikin hag ar sonerezh.\nGanet e 1978 e Brighton, East Sussex, su Bro-Saoz, Katie Price a oa bugel nemetañ Amy (ganet Charlier) ha Ray Infield. An tad en devoa kuitaet ar familh pa oa oadet a 4 vloaz hag e 1988 he mamm a zimezas gant ar saver tiez Paul Price. Dre an dimeziñ-se a voe roet dezhi al lesanv Price. Dre daou dimeziñ all he vamm, he deus ur breur koshoc'h hag ur c'hoar yaouankoc'h anvet Sophie. He mamm-gozh a-berzh mamm a zo a orin yuzev, met hi n'eo ket relijiel tamm ebet.\nSkridoù-buhez[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Katie_Price&oldid=1892042 »\nKemmoù diwezhañ degaset d'ar bajenn-mañ d'an 13 Gen 2021, da 12:13.


Telladurezh - Wikipedia\nAn delladurezh eo an hollad lezennoù ha reolennoù war ar savadennoù ret savet gant ar velestradurezh publik. Ur poell a blom a zo gant an delladurezh.\nLakaet eo e plas gant an tailhoù hag an taosoù, savadennoù ret graet gant ar stad pe strollegezhioù publik. Da skouer an TGO, an taos war al lojeiz pe an tell war ar c'horvoder. Met ivez gant ar skodennoù ret, savadennoù moneizel ret war korvoderioù al labour savet gant ar surentez sokial (skodennoù implijiad ha skodennoù implijer). Homañ a vez kavet war ar fichenn gopr.\nAn delladurezh a gempouez an dizingalderioù ekonomikel peogwir e vez taoset kreñvoc'h ar re binvidikañ peurliesañ. Memestra n'eus ket ar memes mont en dro gant an holl dailhoù (teziadek, kenfeurel …) .\nAdtapet diwar « https://br.wikipedia.org/w/index.php?title=Telladurezh&oldid=1870656 »\nKemmoù diwezhañ degaset d'ar bajenn-mañ d'an 12 Ebr 2020, da 22:14.


Leon Nemea - Wikipedia\nLeon Nemea (Λέων της Νεμέας (Léōn tēs Neméas) e gregach; Leo Nemaeus e latin) a oa un euzhvil drouk, ul leon spouronus, er a oa o vevañ e Nemea hervez mojennoù Hellaz kozh. Lazhet e oa bet gant Herakles a-benn ar fin. Soñjal a rae ar C'hresianed e oa ur bugel da Tyfon hag Ec'hidna, met skrivet eo bet ivez e oa kouezhet eus al loar hag e oa ur bugel da Zeus ha Selene. Hervez ur vojenn all e vije bet ganet gant ar C'himaira.\nKentañ labour Herakles[kemmañ | kemmañ ar vammenn]\nHerakles o reiñ lamm da Leon Nemea. Lodenn eus ur vozaikenn roman eus Llíria (País Valencià).\nAn hini kentañ eus daouzek trevell Herakles roet d'an haroz gant e genderv ar roue Eurystheüs a voe lazhañ Leon Nemea ha degas e groc'hen en-dro.\nSpouronet e oa bro Nemea gant al leon, ha ken kalet e oa e groc'hen ma ne c'halle ket bezañ treuzet gant an armoù. Pa oa taget gant Herakles, e armoù — e wareg, ur penn-bazh graet gant un olivezenn (en doa diframmet e-unan) hag ur c'hleze arem — a oa bet diefedus-naet. A-benn ar fin e taolas Herakles holl e armoù ha lammat a reas ouzh al leon gant e zaouarn hepken. Lazhañ a reas anezhañ dre stardañ e vrec'h en-dro da c'houzoug al loen betek e vougañ. E stummoù all eus ar vojenn e voug Herakes al loen pe e torr outañ e garvanoù.\nTremen a reas Herakles eurvezhioù o klask digroc'henañ al leon, hep dont a-benn. Tamm-ha-tamm e savas fulor ennañ o welet ne c'hallfe ket seveniñ e gefridi. En diwezh Athena, dic'hizet, a sikouras anezhañ da veizañ e oa skilfoù al loen o-unan a oa ar benvegoù gwellañ da zispenn ar c'hroc'hen.\nHiviziken e wiskas gant ar c'hroc'hen-se da hobregon. Ken spouronet e oa ar roue Eurystheüs, gant doare spontus Herakles, ar c'hroc'hen dindanañ, ma'z eas da guzhat en ur jarl arem bras, ha ma tivizas difenn ouzh e genderv dont tre e kêr ha reiñ e urzhioù da Herakles dre hanterouriezh un harod.\nDiwezhatoc'h e vo fent o welout Omfale o wiskañ ar c'hroc'hen tra ma vo Herakles o nezañ gloan.\nAdtapet diwar « https://br.wikipedia.org/w/index.php?title=Leon_Nemea&oldid=1815504 »\nKemmoù diwezhañ degaset d'ar bajenn-mañ d'an 14 Kzu 2018, da 18:44.


Pajenn:Marigo - Abrege eus an Aviel.djvu/306 - Wikimammenn\nPajenn:Marigo - Abrege eus an Aviel.djvu/306\no drouc pe en o foan, pere goude beza bet diegus en o buez da dostât ouz ar Sacramanchou, o deus ar memez diegui en o c’hlenvet ; ha mar en em resolvont erfin da goves, n’er greont nemet pa int quer sempl ne maïnt muy e stad da gofes erfad, na da en em excita da ur guir gontrition, na da repari an domaich o defe grêt. Mervel a reont hep preparation ebet, mervel a reont en o fec’het.\n3 P. Peguement a bec’herien a gouez en disesper er moment ar maro ! Epad o buez e commetent pep sort crimou hep scrupul, heb remors ebet, ar brassa pec’hejou a gontent evit neubet a dra, lonca a rent ar pec’het evel dour ; mæs en heur ar maro o c’honscianç a zeu d’o ficat. Neuse e teu sonch dezo eus un infinite a voall actionou hac abominationou o deus commetet, eus un infinite a voall gomsou, songesonou, desiriou, hac e santont ar bouez hac an enormite anezo. Quemense tout, gant ar spont rag jugeamant an Autrou-Doue e pehini e rencont apparissa, hac an horror eus an Ifern e pehini int prest da veza confontet, a zeu d’o zroubli, d’o zourmanti, d’o disesperi.\nMar goulennomt pardon digant Doue, e santont ne d’ê quet touchet o c’halon pehini a so calet evel ar mæn. Guelet a reont eo ar pec’het o c’houita, ha ne dæeo quet ind-ii a guitta ar pec’het. Mervel a reont erfin en ur stad quen trist ha quen déplorabl.\nAdtapet diwar « https://br.wikisource.org/w/index.php?title=Pajenn:Marigo_-_Abrege_eus_an_Aviel.djvu/306&oldid=94746 »\nKemmoù diwezhañ degaset d'ar bajenn-mañ d'an 5 Du 2016, da 16:24.


Wikipedia:Kumuniezh/An davarn/sizhunvezh 32 bloaz 2007 - Wikipedia\nWikipedia:Kumuniezh/An davarn/sizhunvezh 32 bloaz 2007\n1 05/08/2007 — 12/08/2007\n1.3 Wikiversity e brezhoneg\n1.5 200.000vet embannadur ar wiki brezhoneg\n1.6 Pajenn pouezus nevez\n05/08/2007 — 12/08/2007\nskrivañ un dra bennak en eil sizhun ha tregont eus 2007 | An davarn | sizhun a-raok — sizhun a zeu\nLizherennoù ispisial ouzhpenn al lizherenneg latin (221 liamm)\nRummouriezh (221 liamm)\nChordata (214 liamm)\nAnv skiantel (192 liamm)\nRann velestradurel (179 liamm)\nBrunei (116 liamm)\nLabour-douar Henegipt (110 liamm)\nArz Henegipt (110 liamm)\nJordania (110 liamm)\nKowait (109 liamm)\nTrugarez, Benoni (Kaozeadenn) 5 Eos 2007 da 22:16 (UTC)[respont]\nskrivagnerien[kemmañ ar vammenn]\nhttp://br.wikipedia.org/wiki/Wikipedia:Kumuniezh/An_davarn/sizhunvezh_30_bloaz_2007#arabat_kuzhat_ar_ouiziegezh --MP 8 Eos 2007 da 12:11 (UTC)[respont]\nN'eus afer ebet kuzhat ar ouiziegezh. Evit ar mare, marteze n'ez eus ket kement-se a skrivagnerien gant pennadoù diwar o fenn, met war greskiñ e yelo, hag ur ur rummad gant muioc'h eget 200 pennad na c'heller ket implijout ken. Ma fell dit, e c'heller krouiñ ur rummad Rummad:Meneger ar skrivagnerien, evel ma 'zo dija ur meneger evit yezhoù ar bed hag unan all evit ar pezh a denn da Henegipt. Ha derc'hel ar rummad skrivagnerien evit is-rummadoù nemetken (dre vro, dre prantad ha dre doare lennegezh). Evel-se e vo pevar rummad da bep skrivagner: bro, prantad, doare lennegezh ma 'z eo brudet evit un doare lennegez, ha meneger. Ha kalz sklaeroc'h pep tra... Ar pezh a lavaran amañ a dalv ivez evit ar rummad prederourien da skouer. Benoni (Kaozeadenn) 8 Eos 2007 da 14:35 (UTC)[respont]\nSkrivañ a raen diwar-benn rummad ar skrivagnerien. Ur meneger zo ur soñj : ret eo ober war e dro, ha n'on ket sur e vezo graet. Ne skriven ket e oa ur youl gant unan bennak da guzhat pennadoù espres-kaer : dav eo kompren, e fin an abadenn, e vo lakaet pennadoù en teñval alies. Se eo ar fedoù (ne gomzan ket eus an amzer dazont pa vo 10000 pennad diwar-benn skrivagnerien). Evit ar poent ne ya ket ar rummad Skrivagnerien dreist 200 pennad...\nAr pezh a lavaran amañ a dalv ivez evit ar rummad prederourien da skouer. C'hwi zo o vont da lakaat ho polontez veur da ren di. Grit evel ho peus c'hoant. Met mar plij ganeoc'h : chom hep kaozeal dre de ouzhin. --MP 8 Eos 2007 da 15:53 (UTC)[respont]\nHopala, lorc'hus an den: gant "te" e vez graet ouzh an holl war ar wikipedia-mañ. N'ez eus noblañs ebet war ar wikipedia-mañ: an holl a zo kevatal! Benoni (Kaozeadenn) 8 Eos 2007 da 16:09 (UTC)[respont]\nC'hwi ha c'hwi zo kevatal an eil ouzh egile. MP\nPezh zo bet displeget ganeoc'h zo bet displeget fall d'an hini na ouie ket e oa eus ur meneger dindan ur stumm a rummad : Rummad:Meneger_yezhoù_ar_bed. Bremañ e ouzon goude bezañ frifurchet ma-unan hag e intentan ho frazenn, Benoni. A-benn mont war-raok, daoust d'ar skoilhoù, gallout a rafemp lakaat :\nRummad:Skrivagnerien da vezañ anvet Rummad:Meneger skrivagnerien ar bed\nha krouiñ ur rummad nevez Rummad:Skrivagnerien : ennañ an is-rummadoù.\nMP 8 Eos 2007 da 16:12 (UTC)[respont]\nYa, kement-mañ eo ar pezh a felle din lavar. Ma tigarezit ma ne oa ket sklaer a-walc'h. Benoni (Kaozeadenn) 8 Eos 2007 da 16:42 (UTC)[respont]\nGant ur robot bennak e ve graet seurt labour ma soñjan mat ? Neketa ? Benoni, gallout a rafec'h ober kement-se abalamour ma urzhiit da robotoù ? --MP 8 Eos 2007 da 17:26 (UTC)[respont]\nYa, kement-se a c'hellan ober gant ma robot. Benoni (Kaozeadenn) 8 Eos 2007 da 17:39 (UTC)[respont]\nGwell ha se. MP\nGraet. Benoni (Kaozeadenn) 10 Eos 2007 da 22:16 (UTC)[respont]\nWikiversity e brezhoneg[kemmañ ar vammenn]\nSetu ur gemenadenn resevet ganin. Ma 'z eus unan ac'hanoc'h dedennet e c'hellit mont e darempred gant Vivelefrat:\nBonjour Kumuniezh/An davarn/sizhunvezh 32 bloaz 2007\nJ'ai vu que vous parliez français et que vous maitrisiez le breton\nJe vous propose donc d'écrire, si vous en êtes capable, d'ecrire des cours sur cette matière sur wikiversité (http://fr.wikiversity.org), une communauté d'apprentissage libre sous l'égide de la Wikimedia Foundation a ouvert un département de breton.\nPour les langues régionales, sur la wikiversité fr, il serait meilleur qu'elles soient intégrées dans les wikipédias en langues régionales (même si elles n'ont pas la force de créer une Wikiversité en entier).\nKement hag ober (hep krouiñ ur Wiskolveur re abred evit ar yezhoù bihan) : gwell eo lakaat kentelioù (noz-ha-deiz) war ar yezhoù-se e-barzh pep a wikimedia. --MP 8 Eos 2007 da 18:28 (UTC)[respont]\n195 (-15) pennad a zo dirummad. Sellet amañ ouzh ar roll: Dibar:Pajennoù dirummad\n45 (-20) rummad a zo dirummad. Sellet amañ ouzh ar roll: Dibar:Rummadoù hep rummadoù\n23 (-19) pennad a zo dall, d.l.e. hep liamm diabarzh. Sellet amañ ouzh ar roll: Dibar:Pajennoù dall\n3395 (-181) pennad n'o deus ket liammoù davet ar yezhoù all. Sellet amañ ouzh ar roll: Dibar:Pajennoù hep liammoù etrewiki\nAet omp un tammig war-raok. Un dra pouezus eo lakaat rummadoù d'ar pennadoù ha d'ar rummadoù! Ret eo d'an holl kenlabourat evit lakaat ar sifroù-se da zigreskiñ, evit ma vije aesoc'h implij hon wiki. Trugarez deoc'h. A galon,-- Benoni (Kaozeadenn) 8 Eos 2007 da 21:23 (UTC)[respont]\n200.000vet embannadur ar wiki brezhoneg[kemmañ ar vammenn]\nHiziv ez eus bet tizhet ganeomp an 200.000vet edit, 8 miz nemetken war-lerc'h bezañ bet tizhet ar 100.000vet edit!!! Gourc'hemennoù d'an holl. D'ar 7 a viz Eost e oa bet savet an 30.000vet pajenn ha d'ar 1añ a viz Eost ar 15.000vet pennad! Nag a draoù e ken nebeut a amzer!!! Gourc'hemennoù d'an holl! Benoni (Kaozeadenn) 10 Eos 2007 da 21:27 (UTC)[respont]\nPajenn pouezus nevez[kemmañ ar vammenn]\nSetu ur bajenn nevez krouet ganin hag a ginnig a bep seurt labourioù kumuniezhel: Wikipedia:Labour kumuniezhel. Trugarez d'an holl kemer perzh! Benoni (Kaozeadenn) 12 Eos 2007 da 17:54 (UTC)[respont]\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_32_bloaz_2007&oldid=206899 »\nKemmoù diwezhañ degaset d'ar bajenn-mañ d'an 12 Eos 2007, da 17:54.


Pajenn:Marigo - Buez ar Saent.djvu/79 - Wikimammenn\nPajenn:Marigo - Buez ar Saent.djvu/79\nGant pebes patiantet o deus-ii souffret ! Gant pe seurt couraich ! Gant pebes joa ! Na songeomp quet arruout en Eê nemet dre ar memes hent eus ar soufrançou.\nAn trede var-nuguent a viz Guenver.\nAr Sant-mâ, ganet e Cataloign, en devoa ur squiant quer bras ha quen excellant ma voe choaset evit quelenni e meur a blaç.\nEscop Barceloon, o veza clevet coms eus e vilit rar, er greas Chaloni ; an oll a admiras souden e humilite, e garantez evit ar beaurien, hac e fervor epad an Ofiç divin.\nGoude beza graet ur Fondation gaër en Ilis Barceloon, evit ma vize celebret gant ur solennite vras Gouel Annonciation an Itron Varia, en em rentas Religius eus a Urz Sant Dominiq, hac eno e composas al Lêvr caër e pehini ha espliq hac a resolv, en ur fæçoun admirabl, ar Chasiou a goustianç.\nDoue er choasas evit contribui da founta Urz Redamtion ar Gaptivite. Ar vision admirabl o devoe, en ur memes nosvez, Sant Per Nolasq, ar Roue eus a Arragon hac ar Sant-mâ a reas dezo en em unissa o zri evit institui un Urz quer caër ha quen avantaichus evit an Ilis. Sant Per Nolasq a voe ar penn, ar Roue a Arragon a voe ar souten, ha Sant Remon\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/79&oldid=134923 »


Strizh-mor Taiwan - Wikipedia\nStrizh-mor Taiwan (e sinaeg 臺灣海峽 pe 台灣海峽, eeunaet e 台湾海峡) zo ur strizh-mor etre enez Taiwan (Republik Sina) ha douar-bras Sina (Republik Pobl Sina). Un 180 kilometr bennak eo e ledander, well-wazh. Dispartiañ a ra Mor Su Sina diouzh Mor Reter Sina.\nWar an douar-bras emañ proviñs Fujian, gant kêr vras Xiamen. Er c'hreisteiz d'ar strizh-mor emañ enezeg Penghu (pe inizi Pescadores, "inizi ar Besketaerien"), un 50 km bennak diouzh aod kornaoueg Taiwan ha war-dro 130 km diouzh aod Fujian.\nAdtapet diwar « https://br.wikipedia.org/w/index.php?title=Strizh-mor_Taiwan&oldid=1811124 »\nKemmoù diwezhañ degaset d'ar bajenn-mañ d'an 23 Du 2018, da 16:42.


Ur Me 109 G-6 hag a oa barrek da nijal c'hoazh e 2005.\nBf109 Galland Gerippe\nUr Bf109 Messerschmitt Bf 109 o nijal\nAr Messerschmitt Bf 109, berraet alies e Me 109, a oa un nijerez vrezel ungefluskerek hag unplas savet evit al Luftwaffe, an aerlu alaman.\nAn nijerez tagañ pennañ eus an Alamaned e-kerzh an Eil Brezel-bed eo bet ha graet e oa bet en tu-hont da 33 000 skouerenn anezhi. Ma oa ar gwellañ nijerez e penn kentañ ar brezel (ne oa koulz lavaret nemet ar Spitfire saoz a oa barrek da geveziñ outañ), e teuas da vezañ dic'hizet un tamm e dibenn ar brezel daoust ma chomas un ardivink a-zoare pa veze kaset gant levierien a-feson ha gwall zañjerus e-se evit nijerezed ar Re Gevredet.\n1 Ar bf 109 ha brezel Spagn\n2 Ar bf 109 ha brezel ar Frañs\n3 Bf 109 hag emgann Bro Saoz\n4 Goude an Eil brezel-bed\nAr bf 109 ha brezel Spagn[kemmañ | kemmañ ar vammenn]\nTaol aesa ar c'harr-nij chase Messerschmitt Bf 109a vezo brezel Spagn er strollad Lejion condor. Goude an taol aesa 'se e vezo cheñchet ar c'heflusker gant unan Daimler Benz evit gwellaat c'hoazh pleustr strategiezhoù ar c'hirri-nij chase bet skiant-prenet. Gant ur c'heflusker nevez ha strategiezhoù bet gwellaet en ur vrezel wirion e chom e-pad lod kentañ an Eil brezel-bed ar c'harr-nij chase efedusa o kaout ar strategiezhoù-nij wellañ hag a-bell.\nBrezel bro Spagn anat eo en devo roet lañs bras d'an aerlu alaman Luftwaffe a-benn bezañ prest efedus evit an Eil brezel-bed. En eskemm ha dre enep komunouriezh don Francisco Franco lod blenier kirri-nij bro spagn broadelourien anezho hag a youl vat a zeio da nijal gant o genvreudeur Alaman er strolladoù nij glas war talbenn ar reter hag a nijo war ar bf 109.\nAr bf 109 ha brezel ar Frañs[kemmañ | kemmañ ar vammenn]\nE-kerzh emgann Bro C'hall e vez gwelloc'h 'vit e holl enebourien eeun: Ar Bloch 152, an Dewoitine D.520 (siouloc'h met aesoc'h da vleniañ anezhañ) ha betek an Hurricane Saoz. Memes-tra gant ar c'hirri-nij Morane-Saulnier MS.406 hag ar re Curtiss H75 (prenet da Amerika) ar re-se o vezañ darn aerlu ar Frañs.\nAn Alamanted gant ar Messerschmitt Bf 109 a zo mestr war an oabl. N'eus karr-nij ebet a c'hellfe talañ outañ.\nBf 109 hag emgann Bro Saoz[kemmañ | kemmañ ar vammenn]\nRet e vezo gortoz brezel Bro Saoz evit gwelet un enebour hag a c'hellfe talañ ar c'harr-nij bf 109, ar Supermarine Spitfire e vezo.\nA-feur ma bado ar brezel e vezo ret degas dindan un doare dizehan kemmoù d'ar Messerschmitt Bf 109 a-benn talañ lañs ar Gevredidi. Ar brezel o vont war goll evit an Trede Reich, ar Bf 109 a vezo dic'hizet nemet evit ar re As.\nAr BF 109 a zo chomet ar c'harr-nij chase karetañ d'ar blenerien kirri-nij chase Alaman memes gant ar re As evel Adolf Galland pe c'hoazh Hans-Joachim Marseille. Kement-mañ a badas memes pa voe degaset ar c'harr-nij modernoc'h war meur a zachenn Focke-Wulf Fw 190.\nGant fin an Eil brezel-bed e vo paouzhet darn produerezh ar Messerschmitt Bf 109. Ar re hag a chome c'hoazh implijus darn o vezañ bf 109 "Gustav" a vo adimplijet betek ar bloavezhioù 1950 ha betek 1960 evit lod broioù.\nBf 109 Adc'hreiañ\nFalcon's Messerschmitt Bf 109 Hangar – Photoarchive (en alamaneg, tammoù traoù e saozneg)\nDas Archiv der Deutschen Luftwaffe ("Luftwaffe Archive")\nAdtapet diwar « https://br.wikipedia.org/w/index.php?title=Messerschmitt_Bf_109&oldid=1881811 »\nKemmoù diwezhañ degaset d'ar bajenn-mañ d'an 22 Gou 2020, da 17:57.


Pajenn:Perrot - Bue ar Zent.djvu/920 - Wikimammenn\nPajenn:Perrot - Bue ar Zent.djvu/920\nSul kentan a viz Mae\nen parouz Laruen\nWar-dro ar bla ma ’n em ziskoueze en Lanvellek, d’he zervijer Bizien Yan, ar Werc’hez a gomze ive ouz Glôd Alan en Laruen. Treger ha Kerne o devoe war an dro an eurvat da welet Mamm Doue o tont da ziazezan he zrôn en kreiz o douarou.\nEr bla 1692, e oa kernez en Breiz-Izel. An dud paour diwar ar mêz o devoa poan bevan ; dre holl, tadou ha mammou a bede Doue da zellet a drue ouz o bugale prest da vervel gant an naon.\nEn eur gêriaden eus parouz Laruen, Krec’hmorvan, eur c’hemener hanvet Glôd Alan, daouzek a vugale d’ezan, a oa ankeniet bras o vezan n’evoa ken begad da rei d’eze ; ne oa ken en ti nemet eur skudellad bleud. Petra oa ze da vagan kemend-all a dud hag holl digor mat o c’halon ? Alan a oa devot bras d’ar Werc’hez ; hag hen hag o kemer e wenneien divezan hag en hent ’trezek ar vilin, e chapeled en e zorn.\nArru e-tal ar gêriaden hanvet gwechall Koatkoustrennek, ha hirie ar Guiaudet, e klev eno, en kichen ar waz, eur vouez flour meurbed o c’hervel anezan :\n« Glôd Alan, eme ar vouez, êt da Vothoa,  ha lavaret d’an ôtrou person e fell d’in e vefe savet aman eur chapel em enor hag en enor da zant Yan, diskibl muian-karet ma Mab Jezuz. Hag evit ma kredfet eo Mamm Doue a lavar kement-man d’ec’h, c’houi welo burzud hirie. Ar skudellad vleud a zo en ho ti a vago ho tud ha c’houi epad meur a zevez. »\nEvel ma ’n evoa lavaret ar Werc’hez e c’hoarvezas. Glôd Alan\n↑ Laruen a oa neuze dindan Bothoa, kouls ha Kanuel, Santez-Trifina ha Kerien.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/920&oldid=141241 »


Buhez ar Sent/1837/Liberat - Wikimammenn\nBuhez ar Sent/1837/Liberat\n◄ Isaac, Hermit Liberat Ronan ►\nAn unan-ha-tregont a viz Maë.\nSANT LIBERAT, MERZER.\nLiberat, Medecin habil a Gartage, den vertuzus hac a exempl vad meurbet, a oa consideret evel tad ar beaurien en amser eus ar bersecution a reas d’an Ilis Huneric, roue ar Vandalet, pehini a ioa un heritic aheurtet, ac un tirant quer cruel ma reas mervel dre ar c’hruela tourmanchou ouspen pevar c’hant mil merzer.\nAn tirant-se o veza ordrenet lemel o bugale digant ar gristenien catholiq, evit o elevi etouez an heritiquet, Liberat en devoe ar glac’har da velet tenna digantàn daou vab en devoa. E bried pehini a ioa ur vreg a vertuz hac a gouraich, oc’h er guelet trist, a lavaras dezâ : penaus eta, Liberat, a c’hui falfe deoc’h coll hoc’h ene dre ar garantez oc’h eus evit ho pugale ? Na songit muy enno quen neubeut evel pa ne vent bet biscoas er bed : Jesus-Christ, dre’n abec da behini o lamer digueneomp, en devezo sourçi anezo. Liberat, o velet couraich e bried, en em rassuras : chom a eure e peoc’h var boes e vugale, ha ne songeas muy nemet d’en em brepari da vervel evit ar Feiz.\nRet ê caret Doue : ur virionez eo inspiret deomp gant an natur, ur virione eo desquet deomp gant ar resoun : ar c’henta eo hac ar brassa gourc’hemen a ra Doue deomp. Hor c’haret en deus a bep eternite, hac hot c’harga a ra e pep moumet eus e zonæsonou. Hac e oa ret, o va Doue, goude quemense ho pize coumandet din ho caret ? Ha ne oa quet avoalc’h e bermeti din ? Cousgoude c’hui er permet hac en ordren din : ma alya a rit d’ho caret tire recompansou eternel : ma gourdrous a rit eus a boaniou diremed ma n’ho caràn quet ; ha c’hoas n’am eus-me quet a garantez evidoc’h, sioas din !\nNe d’ê quet avoalc’h lavaret da Zoue dre hor c’homsou penaus er c’haromp, rêt ê disquez hor c’harantez dre hon euvrou, hac e tleomp beza bepret disposet da goll quement mad hon eus er bed, hac ar vuez memes, quent evit coll e garantez. Hac hounes ê an disposition eus hor c’halon-ny ? Ha ma ne d’e quet, pebes maler evidomp ? Ar garantez a so un donæsoun a Zoue, ret o eta e goulen gant fervor ha gant humilite.\nLeveromp evel Sant Augustin, gant santimanchou a gomponction hac a c’hlac’har. Pebes displigeadur am eus-me, o va Doue ha va C’hrouer, da eza bete vremâ caret quement ar bed hac ar grouadurien ha da veza ho caret quen neubeut ! Re diveat am eus ho caret, quenet bepred ancien ha bepret nevez : re bell amser am eus hoc’h offanset, madelez bepret din da veza caret, ha bepret dispriget guenê, sioas din ! Mæs gant ar sicour eus ho craç ne heanin hivisiquen d’ho caret, d’ho meuli, d’ho servicha.\nAdtapet diwar « https://br.wikisource.org/w/index.php?title=Buhez_ar_Sent/1837/Liberat&oldid=62700 »\nKemmoù diwezhañ degaset d'ar bajenn-mañ d'an 4 Ebr 2014, da 16:28.


Pajenn:Morvan - Kenteliou hag istoriou a skuer vad evit ar Vretoned, 1889.djvu/156 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/156\neun dra sacr evelse etouez braoenteziou ha fougerez.\nGoude beza lavaret kementse e varvaz eun eil tro evit mont adarre d’an Env.\nO velet eun hevelep burzud digouezet dirag eur bobl tud, an oll a voue estlamet, evel am eus lavaret, hag en em lakeas da henori ar voalen-ze laket etre daouarn person santez Mustiola. Neuze an oll gristenien divardro en em lakeas da zont a vanden da bidi dirag ar relek santel. Ar pelerinach hag an devosion-ze a badaz eur c’hant vloaz pe zaou, hag a vianeas nebeut ha nebeut goudeze. Er pavarzecvet cantvet an iliz ma edo ar voalen enhi o veza dare da goeza, ar voalen a voue caset e kear Chiusi ha roet da viret d’an tadou a urs sant Fransez.\nEno e chomaz epad trizek vloaz ha triugent. Hogen eun dervez e voue laeret gant eur manac’h allmand. (Evit doare an allmanted o deus bet hed ar vech biziet cam pe an dorn a grok). Ar manac’h-ma a reat Winter anezhan. Daoust pe dre zevosion, pe he dech a ioa trec’h dezhan, e sonjas laerez ar voalen ; Neuze var digarez ober eur pelerinach e Assiz, he c’hasas ganthan en hent. O tremen dre Berouz e lezaz ar bizaou eno e ti eur mignon dezhan.\nPa anavezas tud Chiusi ar c’holl o devoa great e vouent glac’haret meurbet. Cas a rejont tud euz ho fers da Rom evit en em glem euz al laeronsi-ze, ha re all da Berous da c’houlen ho relek. Ar gannaded a voue digemeret mad, mes n’o devoue netra.\nO c’hortos Rom da zougen he barnedigez e voue eur brezel ar c’hrisa etre tud Perouz ha tud Chiusi.\nSetu aze, e ber gomzou, histor ar voalen bresius-ze, ha penauz ez eo hirio miret hag henoret e kear Perous.\nAr vrezel-ze a badas tost da gant vloas. Tud Chiusi\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/156&oldid=161946 »\nKemmoù diwezhañ degaset d'ar bajenn-mañ d'an 11 Mae 2020, da 16:44.


Korsika — Wikipedia\n324 212 ann. (2014)\nKorsika (Corsica e korseg, Corse e galleg) a zo un enezenn hag ur vroad er Mor Kreizdouar. Un departamant gall eo bet, ur rannvro eus Frañs eo bremañ, enni daou zepartamant:\nKorsika-Uhel (2B, Haute-Corse e galleg) en hanternoz,\nha Korsika-ar-Su (2A, Corse-du-sud e galleg) er c'hreisteiz.\nDiv yezh a vez komzet eno: galleg ha korseg.\nAiacciu (Ajaccio e galleg) eo pennlec'h an enez. Eno emañ prefeti departamant Korsika ar Su ivez. Met Corti, e-kreiz an enez, war an hent etre Aiacciu ha Bastia, eo ar gêr-benn istorel; kêr-benn e oa da vare an dizalc'hiezh.\nE Bastia, ar gêr vrasañ eus Korsika, emañ prefeti departamant Korsika Uhel.\nAr stad demokratel gentañ en Europa e voe Korsika, gant ur Vonreizh (da gentañ e 1735 ha da eil e 1755). Goude emgann Ponte Nuovu, d’an 8 a viz Mae 1769, ma voe pilet arme Pasquale Paoli gant ar C'hallaoued kalz niverusoc’h, e voe staget Korsika ouzh Bro-C'hall.\nMont a reas Korsika d'ober un departamant gall etre 1790 ha 1793 hag etre 1811 ha 1976.\nPevarvet enezenn vrasañ ar Mor Kreizdouar eo, goude Sikilia, Kiprenez ha Sardigna. 184 km a zo etre he foent norzh hag e foent su. E 12 km eus Sardigna emañ er su ha 160 km eus Genova e Liguria er norzh. E 83 km eus Livorno e Toskana emañ er biz hag e 180 km eus Nisa emañ er gwalarn.\nMonte Cinto eo he menez uhelañ (2706m).\nAdtapet diwar « https://br.bywiki.com/w/index.php?title=Korsika&oldid=1732976 »\nKemmoù diwezhañ degaset d'ar bajenn-mañ d'an 2 Gen 2017, da 11:06.


Entrée « PRINCIPE DE RÉALITÉ. »\nPrincipe de réalité. ◊ Realitätsprinzip. ◊ principle of reality. ◊ pennaenn an dra.\nUnan eus an div bennaenn o ren, hervez Freud, war arc’hwelerezh ar bred. Koublet eo gant pennaenn ar bliz, ha dont a ra d’he reoliata : ar c’hlask d’ar gwalc’hadur ned a ket ken dre an hentoù berrañ, hogen dre an hentoù distro, ampellet ma’z eo an disoc’h en askont eus an doareoù diavaez.\nDiouzh ar savboent armerzhel, e klot pennaenn an dra gant treuzfurmadur ar gremm diere e gremm ereet ; diouzh ar savboent lunegorel, ez eo e amgant ar reizhiad ragemouez-emouez ; diouzh ar savboent dialuskel, e ve dedalvezet pennaenn an dra dre ur rizh gremm luzadel a ve a-ziforc’h en arempred ar me (sl. PULSIONS DU MOI).\nSetu ar patrom brasluniet gant Freud e stern ar pezh en deus e-unan anvet “bredoniezh dedarzhel” evit deskrivañ emdroadur al luzadoù. Da gentañ e klaskfe ar vagadell, dre an trezerc’hañ, an tu da ziskargañ war-eeun tennder al luzadoù. Hogen, o vezañ ma c’hwit bep taol war ar gwalc’hadur gortozet, e tilez ar c’hlask gwalc’hañ trezerc’hadek. En e lec’h, e rank ar benvegad bred en em grennañ da zerc’hañ stad ar bed diavaez ha da glask daskemmañ an traoù o-unan. Dre se ez eus degaset ur bennaenn nevez en oberiezh vred : n’eo ket ken pezh a zo blizus a vez derc’het, hogen pezh a zo traek zoken mar bez divlizus. War un dro gant levezon pennaenn an dra e c’hoarvez emazasadurioù er benvegad bred : diorren a ra an arc’hwelioù emouez, evel an evezh, ar barnerezh, an eñvor ; ouzh an diskarg loc’hadel ez eus erlec’hiet un ober o tennañ da dreuzfurmiñ azas an draelezh ; diwanañ a ra an dezevout, termenet evel “oberiezh-arnodiñ” ma vez dilec’hiet kementadoù bihan gremm-annodiñ, pezh a ampleg un treuzfurmadur eus ar gremm diere, oc’h amredek eus un derc’had d’egile, e gremm ereet. Pennaenn an dra ne freuz ket pennaenn ar bliz. Diouzh un tu e kav an ezhommoù bennozh dezhi gwalc’hadur en draelezh, diouzh an tu all e kendalc’h pennaenn ar bliz da ren war ur vaeziennad oberiezhoù, domani an eriunellañ, oc’h arc’hwelañ hervez savelennoù an argerzh kentael, eleze an diemouez.\nRet eo merkañ ez eo disheñvel e-keñver ar braslun-mañ emdroadur al luzadoù revel hag al luzadoù-emgemmirout. Degaset eo ar re-mañ da gemplegañ razh da bennaenn an dra, tra ma ve “deskoniet” ar re-se gant dale ha bepred diglok. Da heul, e chomfe al luzadoù revel domani brient pennaenn ar bliz, tra ma’z afe al luzadoù-emgemmirout da·greñvlec’h pennaenn an dra.\nDiaesterioù zo koulskoude da zegemerout ar meizadur-se.\nNe hañval ket an daou seurt luzadoù emdreiñ hervez an hevelep braslun. Diwar an derou emañ durc’haet al luzadoù-emgemmirout etrezek an ergerc’henn drael bozius. En eneb, ez anad ken strizh an ere etre revelezh hag eriunellañ ma ranker anzav n’eo ket gwall soliet keal an “deskoniadur pazennek war an draelezh”.\nAlies eo bet lakaet ar goulenn : mar gell ar bugel kaout e walc’h pa gar dre an trezerc’hañ, na perak e teufe da glask un ergerc’henn drael ? Gant dizoloadennoù all ez eo bet nesaet ar gudenn-mañ d’he diskoulm. Diskouezet en deus Freud penaos e tiwan al luzad revel diouzh al luzad-emgemmirout diwar-bouez ar gouskorañ hag an disrannañ. E berr, ganet e vez al luzad revel en arlez an arc’hwel-emgemmirout, hemañ poentet davit un ergerc’henn drael bastus (ar vronn, ar boued). Dont a ra da vezañ emren e-ser ul lusk en disrann diouzh an arc’hwel hag an ergerc’henn-se (sl. ÉTAYAGE) ; arreata a ra neuze ar bliz war vod an enerotegezh, oc’h ergerc’hañ ur rumm derc’hadoù a ya d’ober an eriunell. Strizh eo enta adalek an derou an ere etre emgemmirout ha traelezh ; en eneb, an ampoent ma eskor ar revelezh zo ivez an hini ma tiwan an eriunellañ ha ma teraou ar c’hoantleuniadur dre an trezerc’hañ.\nEn e lunegor diwezhañ, e termen Freud ar me evel un diforc’hekadur diwar ar se a-stok ouzh an draelezh, oc’h ober anezhañ un ensav kefridiet da zedalvezout pennaenn an dra. Gant ar me en em gav ensoc’het an dezevout etre al luzad hag ar gwalc’hañ. Dre an dezevout e vez arveret er bremañ frouezh an arnodoù tremenet ha prientet an arnodoù da zont. E-se, ar me eo a respontfe da ziarc’h al luzad, ouzh e gas betek gwalc’hadur, e ampellañ, pe c’hoazh e c’houdav evel dañjerus. Arzaeladus eo koulskoude ar patrom eeun-mañ, ha pa ve hepken pa’z eo bet nevezet keal an draelezh gant dizoloadenn kemplezh Edip ha stadadenn an amparadur pazennek eus ergerc’henn al libido. Ne oufed diren “diraez an draelezh” d’ur galloud-diforc’hañ etre trael hag antrael na da amprouidigezh an eriunelloù hag ar c’hoantoù diemouez a-stok ouzh ur bed diavaez o terc’hel e dibenn dezrann ar bred en e lezenn.